text:
– ओमप्रकाश अमृतांशु
कला कवनो जाति भा सम्प्रदाय के ना होखे. कला समाज के आईना होखेला. विद्वान लोग संगीत कला के सबसे उपर स्थान देले बा. संगीत साधना जेतने कठिन होखेला साधक के आत्मा ओतने कोमल. प्रकृति के कण-कण में संगीत समाहित बा. संगीत के बिना जीवन के कवनो परिकल्पना नइखे कइल जा सकत
.
पिछला दिने मैथिली-भोजपुरी अकादमी दिल्ली के ओर से संगीत उत्सव भइल. बाजे लागल डंका दुनो भाषा-भाषी लोगन के. उमडे लागल अपार भीड़. पहिलका दिन भोजपुरी के डोर गायक गजाधर ठाकुर के आ मैथिली के देवानंद झा के दियाइल रहे. दुनो कलाकार बारी-बारी से आपन-आपन गायकी से दर्शक लोगन के मंत्र मुग्ध कइलन. देखवईया आ सुनवईया लोगन के झूमे पे मजबूर. अवाज के जादू आ संगीत के झनकार से गूंज उठल दिल्ली. सैकड़ो मिल दूर जब आपन संस्कृति के गंध उड़ेला त मन केतना रोमंचित हो उठेला कहे के नइखे, सभे के पता बा.
दूसरा दिन सबसे पहिले नलिनी झा के कथक नृत्य से समारोह के श्रीगणेश भइल. अरे वाह! अद्भूत प्रस्तुति. एतना सुन्दर कथक के भाव फ्री में देखे के मिलल. आउर का चाहीं. सभेके मन गदगदा गइल. फेर भोजपुरी लोक गायकी के बादशाह भरत शर्मा व्यास के बोलावल गइल. अइसन लागल जइसे सभे एही ताक में बइठल रहे. ताली के गड़गड़ाहट से जोरदार स्वागत भइल. माई के वंदना से कार्यक्रम के शुरूआत भइल –
‘नीमिया के डाढ़ मईया डालेली आसनवा,
कि झूली-झूली ना.
मईया झूलेली झूलनवा,
कि झूली-झूली ना ..’
‘दिल्ली बम्बे कलकता, चाहे रहीह मंसुरी में .
पढ़ीह लिखीह कवनो भाषा, बतिअइह भोजपुरी में ..
एक से बढ़ के एक भोजपुरी के मीठ रसदार भाव में लोग गोता लगावे लागल. सभे के मन में बहार के फुहार झमझमाए लागल. ओह घड़ी त सभे अपना आप के भुला देलस जवन गाना के लोग बार-बार सुनल चाहेला –
‘गोरिया चान के अंजोरिया, नियन गोर बाडू हो.
तेहार जोड़ केहू नइखे, बेजोड़ बाडू हो..’
नलिनी झा दुबारा मंच पे अइली अपना आवाज के जादू बिखेरे खातिर. नृत्यांगना के साथे बहुत नीमन गायिको हईं. विद्यापति के रचना इनका रोम-रोम में बसल बा. बिरह आ नचारी गा के समारोह में मैथिली के सुगंध बिखेर दिहलीं.
‘गउरा तोर अंगना,
बर अजगुत दिखल तोर अंगना.
संगीत के नदी में डूबत-उतरात लोगन के थपरी कबहीं ना रूकल.
पहिलका दिन के उद्घाटन दिल्ली सरकार के भाषा, समाज-कल्याण एवं महिला बाल विकास मंत्री डा॰ किरण वालिया दीया जरा के कइलीं मुख्य अतिथि रहनी दिल्ली के स्वास्थ्य मंत्री डा॰ ए॰ के॰ वालिया. दोसरका दिन के उद्घाटन डा॰ ए॰ के॰ वालिया का हाथे दीया जरा के भइल. अकादमी के उपाध्यक्ष अजित दूबे स्वागत भाषण दिहनी – ‘भोजपुरी लगभग एक हजार साल पुरान भाषा हउए. लगभग बीस करोड लोग सोलह देश में भोजपुरी बोलेला. दिल्ली देश के दुसरकी राज्य ह जहंवा मैथिली-भोजपुरी अकादमी के गठन भइल बा.
अकादमी के सचिव राजेश सचदेवा आ वीर बहादुर के मंच संचालन बहुते नीमन रहल. अंत में स्वास्थ्य मंत्री सभे के ध्न्यवाद दिहलन आ आभार व्यक्त कइलन. कुल मिलाके समारोह बहुते सफल रहल.


c: text/html

text:
•अब एगो क्लिक पs मिली परिवार नियोजन से संबंधित सब जानकारी
•लोगन के घर बइठले जानकारी प्राप्त करे में मिली सुविधा
-9031691691 पs एगो क्लिक करते मोबाइल स्क्रीन पs मिल जाई जानकारी
सीवान: स्वास्थ विभाग लोगन तक अलग-अलग तरे के जानकारी खातिर डिजिटल प्लेटफॉर्म के सहारा ले रहल बा। विभाग कावर से लगातार कोसिस कइल जा रहल बा कि लोगन के स्वास्थ संबंधी जानकारी ला कम से कम अस्पताल के दौरा करे के पड़े। एह क्रम में परिवार नियोजन अभियान के सफल बनावे आ एकर सनेस के समाज के आखिरी आदमी ले पहुंचावे ला सरकार आ स्वास्थ्य विभाग कावर से कोसिस कइल जा रहल बा। एही कड़ी में केयर इंडिया के सहजोग से कोमल दीदी व्हाट्सएप बोट नाव के एगो ऐप जारी कइल गइल बा। जवना पs एगो क्लिक करतही परिवार नियोजन से संबंधित सब तरे से (स्थाई आ अस्थाई) के तमाम जानकारी मोबाइल स्क्रीन पs मिली। ई एप परिवार नियोजन से संबंधित जानकारी प्राप्त करे ला वरदान साबित होई। एह एप के माध्यम से कवनो क्षेत्र के इच्छुक व्यक्ति घर बइठल सब जानकारी प्राप्त कs सकी। संबंधित जानकारी लेवे ला लोगन के अस्पताल के कम से कम चक्कर लगावे के पड़ी। सब जानकारी मोबाइल स्क्रीन पs प्राप्त हो जाई।
नंबर के मोबाइल में सेव कs के व्हाट्सएप फंक्शन में करे के होई क्लिक:
डीपीएम ठाकुर विश्वमोहन बतवनी कि लोगन के परिवार नियोजन से संबंधित सब तरे के जानकारी प्राप्त करे ला कोमल दीदी व्हाट्सएप बोट लांच कइल गइल बा। एकर नंबर 9031691691 हs। एह जारी नंबर पs कवनो आदमी सुविधाजनक तरीका से जानकारी प्राप्त कs सकत बा। जानकारी प्राप्त करे ला जारी नंबर के अपना मोबाइल में सेव करे के होई। एकरा बाद व्हाट्सएप फंक्शन में जाके आपन नाव आ मोबाइल नंबर लिखके क्लिक करे के होई। एकरा बाद बाद आवे आला विकल्प के क्लिक कs के कवनो आदमी परिवार नियोजन से संबंधित सब तरे के जानकारी घर बइठल प्राप्त कs सकत बा लो। ओहिजा ई सुविधा परिवार नियोजन से संबंधित जानकारी प्राप्त करे ला खाली सुविधाजनके ना बलुक लोगन के घर से बहरियो ना निकले के पड़ी।
गोपनीयता के संगे दिहल जाई जानकारी:
केयर इंडिया के डीटीएल कृति धमीजा आ परिवार नियोजन समन्वयक प्रेमा कुमारी बतावल लो कि एह एप के माध्यम से जानकारी प्राप्त करे ला लाभार्थियन के कवनो तरे के जानकारी सार्वजनिक ना कइल जाई। माने सब जानकारी गोपनीयता के संगे दिहल जाई आ लाभार्थियन के पहचान के सब तरे से गोपनीय राखल जाई। जवना से खास कs के महिला लो खुद के सुरक्षित महसूस करत सुविधाजनक तरीका से जानकारी हासिल कs सको लो। जवना से ऐप के उद्देश्य सफल हो सकी। संगही जादे से जादे लोग लाभान्वित हो सको।

robotstxt: allowed

filter: keep


text:
बरसो पहिले शाहरुख़ खान के एगो फिल्म आईल रहुवे डर. एह फिल्म में शाहरूख के किरदार प्यार में पागल एगो मनोरोगी के रहुवे. कुछ अइसने किरदार भोजपुरीओ में नज़र आवे वाला बा.
भोजपुरी के सबसे लोकप्रिय खलनायक आ भोजपुरिया बैडमेन का नाम से मशहूर अभिनेता अवधेश मिश्रा जल्दिये प्यार में पागल मनोरोगी का भूमिका में नज़र अइहें. अमेरिकन कंपनी पन फिल्म्स के भोजपुरी फिल्म जरा देब दुनिया तोहरा प्यार में में अवधेश मिश्रा फिल्म ला हीरोइन शिखा से पागलपन का हद तक प्यार करत बाड़े. ओने शिखा रवि किशन से प्यार करत बाड़ी. अपना प्यार शिखा के पावे खातिर अवधेश बहुते खून खराबा करत बा बाकिर जइसन कि फिल्मन में अमूमन होला हिरोइन आखिरकार हीरोवे के मिलत बिया.
अवधेश कहतारे कि फिल्म के निर्देशक धीरज कुमार उनका किरदार के जीवंत बनावे खातिर ढेरे मेहनत कइले बाड़न. अमेरिकन तकनीक से बनल भोजपुरी के एह पहिलका फिल्म जरा देब के संगीत आजु काल्हु बहुते लोकप्रिय हो रहल बा. राजेश रजनीश का संगीत से सजल एह फिल्म के गीतकार विनय बिहारी, श्याम देहाती आ प्यारेलाल हउवें. फिल्म में तीन गो आइटम सोंग बा जवना के सीमा सिंह, तस्लीम, आ कोमल ढिल्लन पर फिल्मावल गइल बा.
फिल्म एही महीना बिहार में रिलीज़ होखे जा रहल बिया.
(स्रोत : उदय भगत)


text:
नई दिल्ली आम आदमी पार्टी (AAP) चुनाव आयोग से उत्तर प्रदेश के मुख्यमंत्री योगी आदित्यनाथ के दिल्ली में चुनाव प्रचार पऽ रोक लगावे के माँग कइले बे। पिछला कई दिन से आप भाजपा के कई नेतन के बयान पऽ सवाल उठवले बे। आप के दिल्ली विधानसभा चुनाव प्रभारी अउरी राज्यसभा सांसद संजय सिंह योगी आदित्यनाथ के बोली से ना तऽ गोली से मान जाए वाला बयान पऽ सवाल उठवले बाड़े। आप चुनाव आयोग पऽ समय ना देबे के आरोप लगवले बा। एह कारन संजय सिंह के संगे आप के नेता…
नई दिल्ली आम आदमी पार्टी आप के डर बा कि भारतीय जनता पार्टी भाजपा शाहीन बाग में सीएए, एनआरसी अउरी एनपीआर के खिलाफ होखे वाला धरना प्रदर्शन के फायदा दिल्ली विधानसभा में उठा॥ आप के वरिष्ठ नेता अउरी राज्यसभा सांसद संजय सिंह के दावा बा कि भाजपा शाहीन बाग के प्रदर्शन के फायदा उठाई। संजय सिंह शाहीन बाग के प्रदर्शनकारिन से अनुरोध करत अपनी बयान में कहलन ”मुम्बई में आज कई प्रदर्शनकारी आपन प्रदर्शन खत्म कऽ दिहलन। हमरा लागता कि इहे सही समय बा कि प्रदर्शन के आयोजक अपनी बुद्धि…


text: जौनपुर। केमिस्ट एण्ड ड्रगिस्ट वेलफेयर एसोसिएशन के अध्यक्ष शकील अहमद के भण्डारी स्टेशन के पास स्थित आवास पर बैठक आयोजित की गई। बैठक में एसोसिएशन के पदाधिकारियों एवं कार्यकारिणी का विस्तार किया गया। जिसमें संरक्षक अरुण त्रिपाठी, चैयरमैन अखिलेश श्रीवास्तव, उपाध्यक्ष कमल कुमार अग्रवाल, सह मंत्री श्याम कुमार गुप्ता, कनवीनर होल सेल मो. आसिम, कनवीनर वेटनरी विनय कुमार गुप्ता मनोनीत किये गये। इस दौरान मनोनीत कार्यकारिणी सदस्यों से परिचय कराया गया। कार्यक्रम की अध्यक्षता शकील अहमद ने किया। इस अवसर पर सरंक्षक मंडल से राजेश सिंह, संजय सिंह, कोषाध्यक्ष बंशीधर मौर्य, चेयरमैन एक्शन कमेटी राकेश प्रताप सिंह पप्पू, उपाध्यक्ष विनोद रावत, सहमंत्री अनिल कुमार एवं प्रशांत मौर्य, संगठन मंत्री आशुतोष सिंह, ऑडिटर सुनील कुमार गुप्ता, कनवीनर रिटेल सुजीत सिंह, कनवीनर सर्जिकल महेश पांडेय, कनवीनर जेनेरिक धर्मेन्द्र कुमार सेठ, अशोक कुमार सिंह, सुरेंद्र प्रताप, धर्मेन्द्र कुमार साहू, अश्विन अस्थाना, मनीष गुप्ता, मनोज सेठ, बंसराज साहू, अरुण कुमार, जावेद मोहम्मद, प्रेमचंद जायसवाल, रतन चन्द्र मौर्य, एसटी हसन, रियाज आलम खान, करीम हैदर, रामआसरे, अजय गुप्ता, ध्रुवबाबू कुशवाहा, संजय कुमार सिंह, मनीष श्रीवास्तव, एचएन दूबे, उदय प्रताप सिंह, पंकज द्विवेदी, दिग्विजय सिंह, यतीन्द्र कुमार मौर्य, धनंजय सिंह, ओमप्रकाश मौर्य, सुनील मौर्य, सुनील मौर्य, संजय कुमार जायसवाल आदि उपस्थित रहे।


text:
कार्तिक-संजीवनी के 10,000 मीटर मे सोना(स्वर्ण पदक) पs कब्जा
लमहर दूरी के धावक कार्तिक कुमार 10,000 मीटर (29:20.21 ) से आ संजीवनी जाधव 10,000 मीटर (33:13:07 ) सनिचर के फेडरेशन कप सीनियर एथेलेटिक्स के पहिला दिने सोना पs कब्जा जमावल लो।
एश्वर्या मिश्रा महिला लोगन के 400 मीटर के दउर 52.41 सेकेंड के व्यक्तिगत सर्वश्रेष्ठ प्रदर्शन के संगे जीतली। राष्ट्रीय रिकॉर्ड धारक लमहर कूद के खिलाड़ी एम श्रीशंकर (8.09 मीटर) क्वालिफ़ाइंग में फेर से आठ मीटर के आंकड़ा पार कइले। पोल वाल्ट में तमिलनाडु के रोजा कुमारी 4 मीटर के दूरी तय करे आला पांचवां महिला खिलाड़ी बनली।


text:
मशहूर हिन्दी साहित्यकार दयानंद पाण्डेय के लिखल हिन्दी उपन्यास “लोक कवि अब गाते नहीं” भोजपुरी भाषा, ओकरा गायकी आ भोजपुरी समाज के क्षरण के कथे भर ना होके लोक भावना आ भारतीय समाज के चिंता के आइनो ह. गांव के निर्धन, अनपढ़ आ पिछड़ी जाति के एगो आदमी एक जून भोजन, एगो कुर्ता पायजामा पा जाए का ललक आ अनथक संघर्ष का बावजूद अपना लोक गायकी के कइसे बचा के राखऽता , ना सिर्फ लोक गायकी के बचा के राखऽता बलुक गायकी के माथो पर चहुँपत बा, ई उपन्यास एह ब्यौरा के बहुते बेकली से बांचऽता. साथ ही साथ माथ पर चहुँपला का बावजूद लोक गायक के गायकी कइसे अउर निखरला का बजाय बिखर जात बिया, बाजार का दलदल में दबत जात बिया, एही सचाई के ई उपन्यास बहुते बेलौस हो के भाखऽता, एकर गहन पड़ताल करऽता. लोक जीवन त एह उपन्यास के रीढ़ हइले ह. आ कि जइसे उपन्यास के अंत में नई दिल्ली स्टेशन पर लीडर-ठेकेदार बबबन यादव के बेर-बेर कइल जाए वाला उद्घोष ‘लोक कवि जिंदाबाद!’ आ फेर छूटते पलट के लोक कवि के कान में फुसफुसा-फुसफुसा के बेर-बेर ई पूछल, ‘लेकिन पिंकीआ कहां बिया?’ लोक कवि के कवनो भाला जस खोभऽता आ उनुका के तूड़ के राख देत बा. तबहियो ऊ निरुत्तर बाड़े. ऊ आदमी जे माथ पर बइठिओ के बिखरत जाए ला मजबूर हो गइल बा, अभिशप्त हो गइल बा, अपने रचल, गढ़ल बाजार के दलदल में दबा गइल बा. छटपटा रहल बा कवनो मछली का तरह आ पूछत बा, ‘लेकिन भोजपुरी कहां बिया?’ बतर्ज बब्बन यादव, ‘लेकिन पिंकीआ कहां बिया?’ लोक गायकी पर निरंतर चलत ई जूते त ‘लोक कवि अब गाते नहीं’ के शोक गीत ह! आ संघर्षो गीत !
पहिला बेर जब एह उपन्यास के पढ़ले रहीं तबहिए इ हमरा के कचोट के राख दिहले रहुवे आ हम लेखक से अनुमति लेके एकर भोजपुरी अनुवाद करे में लाग गइल रहीं. दुर्भाग्य से अनुवाद करे में बहुते अधिका समय लागल रहुवे आ अनेक पाठक एह उपन्यास के एकरा सामान्य प्रवाह में आनन्द ना ले पवलें. अब आजु ओही कमी के पूरा करत पूरा उपन्यास इबुक का रूप में पेश करत बानी. संजोग से आजु माईभासा दिवसो ह. अपना माईभासा के समर्पित करत बानी एह उपन्यास के. जवन भोजपुरी के अनेके समस्या पर एके संगे चोट करत बावे. आजुवे एह उपन्यास के डाउनलोड क के इत्मीनान से पढ़ीं आ बताईं कि कइसन रहल ई प्रयास.
मूल हिंदी उपन्यास
लेखक परिचय
अपना कहानी आ उपन्यासन का मार्फत लगातार चरचा में रहे वाला दयानंद पांडेय के जन्म ३० जनवरी १९५८ के गोरखपुर जिला के बेदौली गाँव में भइल रहे. हिन्दी में एम॰ए॰ कइला से पहिलही ऊ पत्रकारिता में आ गइले. साल 1978 से पत्रकारिता में. इनकर उपन्यास आ कहानियन के बाइस गो किताब प्रकाशित हो चुकल बा. एह उपन्यास “लोक कवि अब गाते नहीं” खातिर उत्तर प्रदेश हिन्दी संस्थान उनका के प्रेमचंद सम्मान से सम्मानित कइले रहे आ “एक जीनियस की विवादास्पद मौत” खातिर यशपाल सम्मान से.
बड़की दी का यक्ष प्रश्न के अनुवाद अंगरेजी में, बर्फ़ में फंसी मछली के पंजाबी में आ मन्ना जल्दी आना के अनुवाद उर्दू प्रकाशित हो चुकल बा.
बांसगांव की मुनमुन, वे जो हारे हुए, हारमोनियम के हज़ार टुकड़े, लोक कवि अब गाते नहीं, अपने-अपने युद्ध, दरकते दरवाज़े, जाने-अनजाने पुल (उपन्यास), 11 प्रतिनिधि कहानियां, बर्फ़ में फंसी मछली, सुमि का स्पेस, एक जीनियस की विवादास्पद मौत, सुंदर लड़कियों वाला शहर, बड़की दी का यक्ष प्रश्न, संवाद (कहानी संग्रह), कुछ मुलाकातें, कुछ बातें [सिनेमा, साहित्य, संगीत और कला क्षेत्र के लोगन के इंटरव्यू] यादों का मधुबन (संस्मरण), मीडिया तो अब काले धन की गोद में [लेख के संग्रह], एक जनांदोलन के गर्भपात की त्रासदी [ राजनीतिक लेख के संग्रह], सूरज का शिकारी (बचवन ला लिखल कहानियन के संग्रह), प्रेमचंद व्यक्तित्व और रचना दृष्टि (संपादित) अउर सुनील गावस्कर के प्रसिद्ध किताब ‘माई आइडल्स’ के हिंदी अनुवाद ‘मेरे प्रिय खिलाड़ी’ नाम से आ पॉलिन कोलर के ‘आई वाज़ हिटलर्स मेड’ के हिंदी अनुवाद ‘मैं हिटलर की दासी थी’ के संपादन प्रकाशित बा.
दयानंद पांडेय जी के संपर्क सूत्र
5/7, डालीबाग आफ़िसर्स कालोनी, लखनऊ- 226001
मोबाइल नं॰ 0522-2207728, 09335233424, 09415130127
e-mail : dayanand.pandey@yahoo.com
dayanand.pandey.novelist@gmail.com


text:
भोजपुरी सिनेमा के सदाबहार सुपरस्टार रविकिशन के रोमांस के चर्चा आजुकाल्हु पूरा भोजपुरी सिनेमा जगत में चल रहल बा. रवि के दीवानगी के आलम ई बा कि ऊ अपना महबूबा के पावे खातिर दुनिया से टकराये के तइयार बाड़न आ कहत बाड़े कि जला देब दुनिया तोहरा प्यार में. अब रउरा सोचत होखब कि ऊ लड़की कवन हियऽ त बतावत चलीं कि ऊ लड़की हियऽ भोजपुरी सिनेमा के नयका सनसनी शिखा, जे रवि के अपना प्यार में अतना बान्ह लिहले बाड़ी कि ऊ जाल में फँसल मछली का तरह तड़फड़ात बाड़न. शिखो के हालत उहे बा. उहो अपना प्यार में पागल बिया बाकिर एह दुनु का बीच में एगो अइसन खलनायक बा जे दुनु के मिले नइखे देत. काहे कि उहो शिखा के ओतने शिद्दत से चाहेला. ओह खलनायक के नाम ह भोजपुरी सिनेमा के बैड मैन कहाये वाला अवधेश मिश्रा.
अब त रउरो समुझ गइल होखब कि मामिला फिल्मी हऽ. जी बात हो रहल बा अमेरिकी कंपनी पन फिल्म्स के पहिलका भोजपुरी फिल्म जला देब दुनिया तोहरा प्यार में के. पन फिल्म्स बहुचर्चित हालीवुड फिल्म फोर्चुन टेलर सहित सात गो अंगरेजी फिल्म बना चुकल बा. एह भोजपुरी फिल्म के निर्देशन धीरज सिंह कर रहल बाड़े जे रामगोपाल वर्मा समेत कई गो दिग्गजन का साथ काम कर चुकल बाड़े. रेड वन कैमरा से शूट भइल एह पहिलका भोजपुरी फिल्म के निर्माता पवन कुमार शर्मा हउवें. फार्चुन टेलर के निर्देशिका तेजस्वी कदम एहू फिल्म के तकनीकि मजबूती देबे खातिर एकर सहनिर्देशक बनल बाड़ी.
फिल्म के दोसर कलाकारन में बृजेश त्रिपाठी, कोमल ढिल्लन,फूल सिंह, सीमा सिंह, नीलिमा सिंह, विनोद मिश्रा, शमीम खान, सीपी भट्ट वगैरह के नाम बा. संगीत राजेश रजनीश के, गीत विनय बिहारी के आ संवाद सुरेन्द्र मिश्रा के बा.
स्रोत : उदय भगत


text:
पिछला शुक के रिलीज भइल फिल्म प्यार बिना चैन कहाँ रे बिहार झारखण्ड में दर्शकन के प्यार जीत रहल बा खास कर के मेहरारू दर्शकन के जे एकरा के ढेरे पसन्द कर रहल बाड़ी. बिहार का २५गो सिनेमाघर में एएके साथ रिलीज निर्मात अनंजय रघुराज आ निर्देशक मनोज श्रीपति के ई फिल्म शानदार कलेक्शन बिटोर रहल बिया आ कई गो सिनेमा हाल अबहीं ले हाउसफुल चलत बा.
दर्शकन के पवन सिंह के भोलापन नीमन लागल बा साथ ही विधवा विवाह से जुड़ल कहानी का साथ जुड़ल फिल्म का चलते महिला दर्शक फफक फफक के रोवे लागत बाड़ी. फिल्म के एक्शन दृश्य आ गानो के खूब प्रशंसा हो रहल बा. प्यार बिना चैन कहाँ रे एक बेर फेर साबित कर दिहलसि कि दर्शकन के साफ सुथरा फिल्म पसन्द आवेला जवना के ऊ पूरा परिवार का साथे देख सकस. भोजपुरी सिनेमा बनावे वालन के एह पर बेसि धेयान देबे के चाहीं कि सिनेमा घर में परिवार जुटस आ माहौल बढ़िया रहे.
(स्रोत : प्रशान्त निशान्त)


text:
हिंदुस्तान कला, संस्कृति अउर धरोहरन के देश ह। एही धरोहर के लालिच विदेशी आक्रांतन के भारत ओर अइले खातिर मजबूर कइलस। केहू लूटपाट कइल तो केहू मूल्यवान समानन के चोरी में लाग गइल। लूट के कुछ लोग ओके अपने देस ले गइल। रिसर्चन में बतावल गइल रहे कि ऊ मूर्ती अउर बेसकीमती सामान सब अजुओ उहवाँ के संग्रहालयन में धइल बा। आजादी के बादो एह धरोहरन के भारत में लेअवल खातिर तत्कालीन सरकार कौनो दिलचस्पी नाइ लेहल। नेहरू जी त टूटल फूटल मन्दिरो के जीर्णोद्धार करवलें के पच्छ में नाइ रहनें।
लेकिन स्थिति बदलल। आजु वर्तमान के मोदी सरकार ओही धरोहरन के वापिस हिंदुस्तान लेअवले के प्रयास में लागल बिया। प्रधानमंत्री नरेद्र मोदी एगो अइसन नीति के बढ़ावा देहनें जेसे भारत के आपन बिल्लाइल, चोरा लेहल गइल सांस्कृतिक विरासतन के वापिस पवले के मौका मिलल। केंद्रीय संस्कृति मंत्री जी० किशन रेड्डी राज्यसभा में पूछल गइल एगो सवाल के लिखित जवाब देत बतवनें कि मोदी सरकार के कार्यकाल के 7 बरिस में भारत से चोरी भइल 75 फीसदी सांस्कृतिक, ऐतिहासिक विरासत के वापिस देस में लाइल गइल बा।
आईं जानल जा कुछ मुख्य धरोहर के बारे में
आठवीं सदी के योगिनी के प्राचीन मूरत
बनारस में कनाडा से वापिस लावल गइल मां अन्नपूर्णा के प्रतिमा के बाद अब आठवीं सदी के योगिनी के प्राचीन मूरत सौ बरिस बाद बुंदेलखंड लावल जाए वाली बा। एह मूरत के करीब सौ बरिस पहिले बांदा के लोहारी गांव से लंदन पहुंचवा देहल गइल रहे, जेके अब उहवाँ के सरकार वापिस कइलस अउर भारतीय उच्चायोग मूरत के वापिस भारत लेअवले की जानकारी दे देहले बा।
तृष्णा योगिनी वृषानन के मूरत
चित्रकूट के लोखारी गांव में दुर्लभ तृष्णा योगिनी वृषानन मूरत रहल। इहवाँ के मूरत इंग्लैंड के जरिए फ्रांस पहुंचल रहे। अतर्रा के पुनाहुर गांव के मूल निवासी अउर अखिल भारतीय बुंदेलखंड विकास मंच के सचिव नसीर अहमद सिद्दीकी के पैरवी से एह मूरत के 2019 में भारत लेआवल गइल, जौन आजु नेशनल म्यूजियम दिल्ली में रखल गइल बा।
हालाँकि विदेसन में चोरी से भेजल गइल राज्य के मंदिरन के मूरत के वापिस पवले खातिर राज्य के कोसिस पs आस्ट्रेलिया अउर अमेरिका निराशाजनक प्रतिक्रिया देहले बा। एह दूनो देसन के निजी संग्रहालयन में राज्य के मंदिरन से चोरा के तस्करी कके ले गइल प्राचीन पुरातत्व महत्व के मूर्तियन के संख्या सबसे बेसी बा। 2016 मे एह देसन से 7 गो प्राचीन मूरत राज्य के लग्गे वापिस आइल रहे।
धेयान देवे आला बात ई बा कि जून 2016 में होमलैंड सिक्योरिटी एक दर्जन मूरत लौटवले रहे जेमें राज्य के 12वीं सदी के संत मणिक्कवसागर अउर 1000 साल पुरान गणेश जी की प्रतिमा रहल। ई सब मूरत अरियलूर जिला के श्रीपुरुंडन गांव के मंदिरन से चोरावल गइल रहल। ऐसे पहले भूदेवी अउर चक्रतलैवर ल मूरत वापिस लौटावल गइल रहे।
करीब एक दशक पहिले तमिलनाडु के एगो मंदिर से चोरावल गइल भगवान हनुमान की 500 बरिस पुरान मूर्ति के जल्दिये भारत वापिस लेआवल जाई। केंद्रीय संस्कृति मंत्री जी० किशन रेड्डी अपने ट्विटर से घोषणा कइनें कि मूरत के यूएस होमलैंड सिक्योरिटी लौटा देहले रहे अउर ऑस्ट्रेलिया में भारतीय उच्चायोग (आईएचसी) के भारत वापिस लाए खतिर सउप देहले रहे।
एही तरे एगो कांसा के मूरत जौन भगवान हनुमान के 14 वीं शताब्दी ल मूरत बा अउर विजयनगर काल के बा।। एकर खोज ऑस्ट्रेलिया के एगो खरीदार कइले रहल। हालांकि, न्यूयॉर्क में बनल नीलामी आला घर, संगही खरीदार के मूर्ति के विरासत मूल्य के साथे-साथे एह बात के पता नाइ रहल कि ई चोरी हो गइल बा।
ई त कुछ बानगी ह। अइसन न जाने केतना मूरत जौन चोरन अउर बैपारियन के हाथे बिदेस में चल गइल रहल, ओके फिर से ले आ के आवे आला पीढ़ी के अपने गौरवशाली इतिहास से परिचित करवले के सरकार के प्रयास सही में निम्मन बा अउर बड़ाई के लाएक बा।
– कुमार आशू
स्त्रोत – तमाम पत्र-पत्रिका अउर केंद्रीय संस्कृति मंत्रालय के दस्तावेज


text:
भोजपुरिया आकाश पर आजु काल्हु एगो नया आदित्य, माने कि सूरज, चमके का तइयारी में बा … आ एह सूरज के नामो हऽ आदित्य ओझा. फिल्मी परिवेश में पलाइल बढल आदित्य वइसे त भारतीय प्रशासनिक सेवा का तइयारी में लागल बाड़न बाकिर अभिनय के शौक उनुका का वजह से ऊ भोजपुरी फिल्म “सुगना” में बतौर हीरो अभिनय करत बाड़े. “ब्राउन आईज” का बैनर तले निर्माता निर्देशक अजय ओझा के फिल्म “सुगना” में आदित्य दोहरी भूमिका में बाड़े. उनकर पिता अब ले दू गो हिंदी फिल्म बनवले बाड़न.
हिंदी का वजाय भोजपुरी फिल्म से आपन कैरियर के शुरुवात करे का बारे में आदित्य के कहना बा कि ऊ मूल रूप से बिहार के छपरा के रहे वाला हउवन आ उनकर दादी माँ भोजपुरीए बोलेली. एहीसे मुंबई में पलाइल बढला का बादो अपना कैरियर के शुरुवात भोजपुरीए फिल्म से करे के फैसला कइलन. एह फिल्म में आदित्य के एक्शन आ इमोशन दुनु दर्शकन के देखे के मिली.
सुगना में आदित्य के अलावा राजीव दिनकरो मुख्य भूमिका में बाड़े.
(स्रोत – उदय भगत)


text:
कई गो भोजपुरी फिल्मन में अपना अदाकारी के जलवा बिखेर चुकल मुजफ्फरपुर के गोर, लमहर, छरहर बाला जूली वारसी आपन खुद के अलबम शासन चलाई हे माई बनवले बाड़ी जवना के निर्माण का साथे साथ ओहमें अभिनयो कइले बाड़ी. जूली एगो हिन्दीओ फिल्म में काम कर चुकल बाड़ी आ पिछला छह साल में कई गो विज्ञापनो फिल्म कइले बाड़ी. सुजीत कुमार गुप्ता के आपन आदर्श माने वाली जूली माई बाप का आशिर्वाद का सहारे अपना कैरियर में आगा बढ़ रहल बाड़ी. जूली के अगर डर लागेला त बस अन्हार से ना त लोग के बेमाँगल कमेन्ट से जवन कब कहवाँ सुने के मिल जाव का पता.
(स्रोत : संजय भूषण पटियाला)


text: बिहार सरकार साफ कइले बिया कि शिक्षा के अधिकार का तहत निजी स्कूल के एक चौथाई सीट गरीब बच्चन खातिर रही जवना के फीस, किताब आ पोशाक के खरचा सरकार दी. एह सीट पर प्रवेश में अनुसूचित जाति, जनजाति, पिछड़ी जाति आ अल्पसंख्यक वर्ग खातिर आमदनी के कवनो सीमा नइखे. करोड़पतियो के बच्चा एह सीट पर निशुल्क प्रवेश पा सकेला. हँ सामान्य वर्ग खातिर आमदनी के सीमा बा. दू लाख रुपिया सालाना से बेसी कमाये वाला आदमी के बच्चा एह सीट पर प्रवेश ना पा सकी. सरकार के एह फैसला से निजीओ स्कूल के कवनो आपत्ति ना होखी शायद. काहे कि तब ऊ अमीर परिवार के बच्चन के प्रवेश ले के अपना स्कूल के माहौल अमीर वाला बनवले राख सकेले.


text:
आजु जब बतकुच्चन करे बइठनी त मन सरोकार-सरकार-सरकँवासी से सरकत गझिन आ फाँफर पर आ के अटक गइल. सरोकार-सरकार-सरकँवासी पर पहिले बतिया चुकल बानी आ ओकरा के दोहरवला के कवनो जरुरतो नइखे. बाकिर गझिन आ फाँफर के चरचा समय का हिसाबो से फिट बइठत बा. विपक्षी जब रउरा खातिर गझिन जाल बुनत होखसु, त राजनीतिक सूझबूझ एही में बा कि ओह जाल में कवनो ना कवनो फाँफर खोजि के निकल जाईं. आ एकरा ठीक उलटा इहो कहल जा सकेला कि, रउरा हर गझिन तानाबाना का बावजूद कवनो ना कवनो फाँफर अइसन रहिये जाई जवना से राउर असल चेहरा झलकि जाई.
पिछला दिने अइसने भइल जब सभका के टोपी पहिरावे वाला के एक जने टोपी पहिरावे के नाकाम कोशिश कर दिहलन. बड़ा हल्ला मचल कि देखीं ना फलनवा टोपी ना पहिरलसि. बाकिर अगर जे कहीं उ पहिर लिहले रहितन त उहो लोग थपरी बजाइत कि, देखऽ भाई लोग, फलनवा टोपीओ पहिर लिहलसि. जमाना जे बा नू से कि रउरा के तनिको आराम ना लेबे दी. हर हाल में ऊ रउरा पर बीसे साबित होई. आ राउर हालत ओह चाकर के हो जाई जेकरा हुकुम मिलल होखे कि, खड़ा बाड़ऽ त कोड़ऽ, बइठल बाड़ऽ त चिखूरऽ. अब एह गझिन जिनिगी में फाँफर खोजत आम आदमी कहाँ जाव, का करो.
अब एह बतकुच्चन से अतना साफ त होइये गइल कि गझिन का कहाला आ फाँफर का. गझिन जवन घन होखे, जेहमें से सँसरे के जगहा ना मिले. आ फाँफर मतलब गैप, गझिन हालात में मिलल भा लउकल हर अवसर, मौका के कहल जा सकेला. छान्हि में फाँफर होखो त मूंज कतनो गझिन बिछावल गइल रहो, बरखा के पानी टपकबे करी. एही से कहल गइल बा कि, मजबूत से मजबूत जंजीर ओतने मजबूत होला जतना ओह जंजीर के सबले कमजोर वाली कड़ी. लाख सावधानी का बादो रउरा कवनो फाँफर मे पड़ि के नीचे गिर सकीले आ लाख गझिन हालात में अपना मन में उछाह बनल रहि जावो त कवनो ना कवनो फाँफर मिलिये जाई निकले के. एहसे कबो हार मत मानीं. लागल रहीं फाँफर का तलाश में, आ बुनत रहीं अपना लगन आ मेहनत से सफलता के गझिन प्रयास. कहे के मतलब कि सब कुछ देखे वाला के नजरिया पर बा कि, गझिन भा फाँफर हर हाल में ऊ कइसे सफल बनो. आजु अतने.


text:
– जयंती पांडेय
लस्टमानंद के साथी नेताजी आजुकाल विपक्ष में बाड़ें आ उहवें एटमासफियर बनावे में लागल रहेले. ऊ जब कई दिन ले काला धन पर कुछ ना बोलले त लस्टमानंद के चिंता हो गइल कि कहीं सत्ता पक्ष में त ना डगरि गइलें. काहे कि भ्रष्टाचार आ घोटाला पर त ऊ बोल-बोल के अकच क दिहले रहले. संसद के चलल आ सरकार के बोलल मुहाल हो गइल रहे. अब ऊ एकदमे चुपा गइले. का बाति हऽ ? इहे चिंता में लस्टमानंद एक दिन नेताजी से भेंट कइले. उनुका के बोले के खातिर उकसावे का गरज से लस्टमानंद बड़ा मेहराइल टोन में कहले, आजु काल्हु कालाधन पर बड़ा बवाल मचल बा.
नेताजी खिसिआइल मुँह बना के बोलले कि, कहला से का होई ?
होई कुछऊ ना. लेकिन ना बोलला से लोग बूझऽता कि कहीं आपहूं के विदेशी बैंक में खाता त नइखे ?
ई बाति सुनि के नेताजी चुपा गइले. आँखि मूंदले आ थोड़ देर बाद ध्यान लगवले. तब कहले, बाबा लस्टमानंद जी, तूं का बूझति बाड़ऽ कि ई सब बिलैक मनी जे बा से अपना देश में चलि आई ?
नेताजी के हालत देखि के लस्टमानंद के जान में जान आइल. कहले, अरे कवना फेर में पड़ गइल बानी ? कुछ नइखे होखे वाला. लेकिन आप एगो बयान देइये दीं.
नेताजी बोलले, ठीक बा.
सत्ता पक्ष के एगो नेता इहे बात लेके मशहूर रहले कि ऊ विरोधी पक्ष के जम के टक्कर देत रहले. अगर विरोधी दल कवनो मामिला उखाड़े त उहो ओतने वजन के कवनो मामिला उखाड़ के ले आवे ले. काला धन के हल्ला से भया के सत्ता पक्ष के नेता लोग उनुका से भेंट कइल आ कहल, कवनो जोगाड़ लगावऽ ना. ई त विरोधी दल के लोग काला धन के मसला उठा के नाक में दम कई दिहले बाड़े सन. का विपक्ष, का मीडिया आ का पब्लिक. सभके बतरस के मौका मिल गइल बा.
नेताजी कहले, त एह में का गलत बा ? हमनियों का कालाधन विदेश से वापिस ले आवे का माँग क देवे के चाहीं.
जे नेता लोग उनुका से मिले आइल रहे ऊ लोग तनि सकपकाइल आ कहल, हमनी का केकरा से माँग करीं सन ? हमनी के सरकारे हऽ.
नेताजी कहले, ऊ सब छोड़ऽ. बस माँग कर द लोग.
नेता लोग बाति बूझि गइल कि धन आवे जाये के ना बा, बस असहीं बतरस के मजा बा. जोगी से ले के चोर ले सब केहूये कालाधन पर कुछ ना कुछ बोलऽता आ मजा लेता.
जयंती पांडेय दिल्ली विश्वविद्यालय से इतिहास में एम.ए. हईं आ कोलकाता, पटना, रांची, भुवनेश्वर से प्रकाशित सन्मार्ग अखबार में भोजपुरी व्यंग्य स्तंभ “लस्टम पस्टम” के नियमित लेखिका हईं. एकरा अलावे कई गो दोसरो पत्र-पत्रिकायन में हिंदी भा अंग्रेजी में आलेख प्रकाशित होत रहेला. बिहार के सिवान जिला के खुदरा गांव के बहू जयंती आजुकाल्हु कोलकाता में रहीलें.


text:
दिल्ली एयरपोर्ट के तीसरका टर्मिनल के उद्घाटन भइल
प्रधानमंत्री आ सोनिया गाँधी मिल के आजु दिल्ली के इन्दिरा गाँधी अन्तर्राष्ट्रीय हवाई अड्डा के तीसरका टर्मिनलन के उद्घाटन कइल लोग. एह टर्मिनल के बन गइला का बाद ई हवाई अड्डा दुनिया के पाँचवा सबले बड़ हवाई अड्डा बन गइल. एहिजा से साल में साढ़े तीन करोड़ लोग के सेवा दिहल जा सकेला. ९५ गो इमिग्रेशन काउन्टर बा.
सेना के मिली नेत्र
रक्षा अनुसंधान संगठन डीआरडीओ एगो अइसन मानव रहित विमान विकसित कइले बा जवना से आतंकवादियन आ देश का भीतर के उत्पातियन से निबटल जा सकेला. ई टोही विमान होखी जवना के नाम नेत्र दिहल गइल बा आ ई अंतरा कोना में लुकाइल उत्पातियन के खबर दे सकेला. बतावल जा ता कि एकरा के जल्दिये सेना में शामिल कर लिहल जाई.
कोचिंग के धंधेबाजन के धंधा खराब कइल जाई
केन्द्रीय मानव संसाधन विभाग इंजीनियरिंग के एडमिशन में बारहवीं के अंक के ७० फीसदी वजन दे के बाकी ३० फिसदी खातिर एप्टीच्यूड टेस्ट लिहल जाई. हर प्रतिभागी तीन बेर ई टेस्ट दे सकी आ सबसे बेसी मिलल अंक जोड़ल जाई. कहल जात बा कि एह उपाय का बाद कोचिंग के धंधेबाजन पर रोक लाग सकी. एह से पूरा देश के विद्यार्थियन के फायदा चहुँपी खास कर तब जब पूरा देश में विज्ञान आ गणित के पाठ्यक्रम एक हो जाई. अगिला सत्र से सब जगहा एके पाठ्यक्रम पढ़ावल जाई.
निजी स्कूलन के फेर से आपन निबंधन करावे पड़ी
यूपी सरकार राज्य के निजी स्कूलन के मनमानी पर रोक लगावे के तइयारी में बिया. अब कवनो स्कूल बचवन के बा ओकनी के अभिभावकन के प्रवेश परीक्षा भा इन्टरव्यू ना ले पाई. प्रवेश का नाम पर भारी भरकम डोनेशन लिहला पर रोक लगा दिहल गइल बा. तीन साल के भीतर सगरी स्कूलन के मानक का अनुसार जमीन, भवन, छात्र शिक्षक अणुपात, लाइब्रेरी, खेल के मैदान, चहारदीवारी वगैरह पूरा कर लेबे के पड़ी. बिना मान्यता मिलले स्कूल चलावे वालन के एक लाख रुपिया जुर्मान देबे के पड़ी.
माई के आँख निकाल ले गइले सँ चोर
देश के ५१ सिद्ध पीठन में से एगो रजरप्पा के माँ छिन्नमस्तिका मेंदिर में बियफे के रात में चोर घुस के माई के मूर्ति तूड़ के उनकर ६५ किलो के चाँदी के कवच आ सोना से बनल आँख निकाल ले गइले सँ. सबेरे जब पता लागल त पूरा इलाका के घेराबंदी कर लिहल गइल बा आ संदेह का आधार पर दू गो आदमी के गिरफ्तार कर लिहल गइल बा. बाकिर ओकनी से कवनो सुराग नइखे मिलल. कहल जाला कि ई मन्दिर छह हजार साल पहिले बनल रहे. कुछ लोग कहेले कि विश्वकर्मा खुद एकरा के बनवले रहले.
भाजपा जदयू के रिगवलसि
भाजपा के बिहार प्रभारी अनंत कुमार काल्हु अहमदाबाद में गुजरात कार्यकारिणी का बईठक में शामिल भइले आ ओहिजा नरेन्द्र मोदी के नेवता दिहले कि रउरा बिहार में भाजपा के चुनाव प्रचार करे जरुर आईं. राउर जरुरत बा ओहिजा. मंच पर जब अनंत कुमार ई बात कहलन त अरुण जेटली समेत भाजपा के कई गो नेता मौजूद रहले. एह खबर पर कड़ा आपत्ति दर्ज करावत जदयू के शिवानन्द तिवारी कहले कि पता ना काहे भाजपा अइसन हरकत करत बिया. ओकरा अगर दिल्ली में शासन करे के बा त अपना गठबन्हन के साथियन के भरोसा में ले के चले के पड़ी. अकेले त ऊ सत्ता पावे से रहल.
नेता तीन तरह के होले
एगो का पाछा भीड़ चलेले, दोसरका भीड़ देख के आगे आगे चले लागेला, आ तीसरका का बारे में पता ना चले कि भीड़ ओकरा पाछा चलत बिया कि ओकर पीछा करत बिया. अइसनके कुछ भाजपो कर रहल बिया. पाँच तारीख के होखेवाला भारत बन्द के आह्वान वामपंथी आ गैर भाजपा दल कइले बाड़े. अब भाजपा ओह बंद के नेता बनल चाहत बिया आ ओकर अध्यक्ष नितिन गडकरी सामने से मोर्चा सम्हाले के बात कहले बाड़े. पहिले भाजपा अंतर्द्वन्द्व से गुजरत रहे बाकिर संघ के निर्देश का बाद मैदान में कूद पड़ल बिया.
काश्मीर में कर्फ्यू लागले बा
अलगाववादियन का उकसवला पर काश्मीर के कई जगहन पर सुरक्षा बल आ प्रदर्शनकारियन का बीच झड़प चल रहल बा. काल्हु का झड़प में तीन गो पुलिस कर्मी समेत एक दर्जन लोग घवाहिल हो गइल बा. केन्द्र राज्य सरकार से कहले बा कि पथराव करेवालन से सख्ती से निबटल जाव. दोसरा तरफ सुरक्षा बलो से कहले बिया कि संयम राख के काम करे लोग. एह सगरी उत्पात का बीच अमरनाथ यात्रा जारी बा आ अबले करीब १८ हजार यात्री बाबा हिमानी के दर्शन कर के लवटि चुकल बाड़े.
रिजर्व बैंक आपन रेपो आ रिवर्स रेपो दर में चौथाई फीसदी के बढ़ोतरी कइलसि
रिजर्व बैंक आपन ब्याज दर बढ़ा दिहलसि जवना पर ऊ दोसरा बैंकन के कर्ज देला भा ओकनी से अतिरिक्त धन लेला. एह बढ़ोतरी से देश में मुद्रा प्रसार के संकुचित कइल जा सकी आ महँगाई पर काबू पावे में सहायता मिली. ई घोषणा काल्हु शेयर बाजार बन्द भइला का थोड़ देर बाद कइल गइल. तबो काल्हु बाजार के ई अनेसा रहे जवना से बैंकिंग सेक्टर में बिकवाली देखे के मिलल.
खेल का दुनिया से
काल्हु का फीफा वर्ल्ड कप में उरुग्वे घाना के पेनाल्टी शूट आउट में चार दू से हरा के सेमीफाइनल में चहुँप गइल. पांच बेर चैम्पियन रहल ब्राजील काल्हु नीदरलैण्ड्स से दू एक से हार गइल. आजु का क्वार्टर फाइनल मैचन में अर्जेण्टिना जर्मनी से आ पेराग्वे स्पेन से खेले वाला बा. विम्बलडन टेनिस में भारत के लिएन्डर पेस आ जिम्बाब्वे के कारा ब्लैक के जोड़ी मिश्रित युगल का फाइनल में चहुँप गइल बा.


text:
जलाराम प्रोडक्शन के बैनर तले बनत निर्माता रमण नैयर के भोजपुरी फिल्म ‘‘धमाल कईलऽ राजा’’ के शूटिंग के काम पिछला दिने पूरा हो गइल बा. अब बस कुछ गीतन के फिल्मावल बाकी बा. एह फिल्म के निर्देशन चन्द्रसेन सिंह कइले बाड़न.
फिल्म में सुपरस्टार रवि किशन, टुलिप सिंह, गिरीश शर्मा, कोमल ढिल्लन, निलीमा सिंह, पंकज बेरी, सीमा सिंह आ संभावना सेठ के प्रमुख भूमिका बा. गीतकार विपिन बहार, संगीतकार मधुकर आनंद, लेखक पारस जयसवाल, छायांकन आर. आर प्रिंस, डांस राम देवन, एक्शन मास्टर दर्शन सिंह हउवें. निर्माता आ निर्देशक के कहना बा कि ई फिल्म दर्शकन का दिल पर राज करी.
(स्रोत – प्रशांत निशांत)


text:
– रामरक्षा मिश्र विमल
हमनी के ‘गोधन’ (भैया दूज) मनावे के तरीका अलग होला।
आजु भोरहीं मए बहिनि अपना भाई के भर मन सरापेली सन आ फेरु जीभि में रेंगनी के काँट गड़ाके प्रायश्चित करत आपन बात लौटावेली सन आ शुभकामना प्रकट करेली सन।
ई बहुत जरूरी बा नया पीढ़ी के जानल, खासकर जे बहरवाँसू बा। तबे ई कुल्हि परंपरा बाँचल रहिहें सन।
अपना एह तेवहार से जुड़ल अउर जानकारी जेकरा भीरी होखे, ऊ जरूर प्रस्तुत करो ताकि ज्ञान के प्रचार-प्रसार होखो। गोधन के परिचय आ उनुका कुटाई के कहानी जेकरा मालुम होखे, जतने मालुम होखे, जरूर लिखे।


text:
मुंबई में हालही मनावल गइल बिहार दिवस समारोह में शामिल होखे आइल बिहार के मुख्यमंत्री नीतीश कुमार मराठी बोल के सभका के चउँका दिहलन आ एहसे राज ठाकरे क बोलती बंद हो गइल. राज ठाकरे जइसन नेता लोग के हमेशा शिकायत रहल बा कि बिहारी लोग महाराष्ट्र के संस्कृति आ भाषा के सम्मान ना देव. त अपना भाषण में मराठी बोल के नीतीश कुमार एह आरोप के धज्जी उड़ा दिहलन.
अपना भाषण में नीतीश कुमार साफ कहलन कि बिहारी केहू पर बोझ ना रहसु. जहवे जालन तहँवे अपना मेहनत लगन आ प्रतिभा के लोहा मनवा लेलन. नीतीश कुमार बिहारी भाईयन से कहलन कि मराठियन से मिलजुल के रहें आ ओह लोग से दोस्ताना संबंध राखे लोग. शिवसेना उद्धव ठाकरे के सुझाव पर नीतीश कहलन कि महाराष्ट्र के लोग शौक से बिहार आके महाराष्ट्र दिवस मनावें.
बिहार दिवस समारोह के शुरूआत मराठी गाना से भइल आ एह कार्यक्रम में लोग मशहूर सिने स्टार आ भोजपुरी गायक मनोज तिवारी के गीतन के रसधारा गोता लगावल.
(शशिकांत सिंह के रपट)


text:
ओकोवांगो डेल्टा
ओकोवांगो डेल्टा अफिरका महादेस के बोत्स्वाना में एगो नदी डेल्टा आ घास के मैदान बा। ई नदी डेल्टा थलभीतरी (इनलैंड) डेल्टा हवे, मने की, एकर पानी कौनों समुंद्र ले ना चहुँपे ला बलुक जमीनी हिस्से में सूखि जाला। कालाहारी के बिसाल रेगिस्तानी हिस्सा में ई डेल्टा ओकवांगो नदी बनावे ले आ ई एक किसिम के अजगुते इकोसिस्टम हवे। एकरा के यूनेस्को द्वारा संरक्षित अस्थान के रूप में दर्जा दिहल गइल बा। हाल के समय में ई अपना प्राकृतिक बिबिधता आ अद्भुत किसिम खातिर पर्यावरणवादी आ पर्यावरण प्रेमी लोगन खातिर बहुते आकर्षण के चीज बन गइल बा।
संदर्भ[संपादन करीं]
- ↑ "Okavango Delta System". Ramsar Sites Information Service. Retrieved 25 April 2018.


text:
इमली के बीया / विद्यानिवास मिश्र
लइकाई के एक ठे बात मन परेला त एक ओर हँसी आवेला आ दूसरे ओर मन उदास हो जाला। अब त शायद ई बात कवनो सपना लेखा बुझाय कि गाँवन में जजमानी के अइसन पक्का व्यवस्था रहे कि एक जाति के दूसर जाति से संबंध ऊँच-नीच पर कायम ना रहे, ना रुपया-पइसा के लेन-देन पर। ओ व्यवस्था में सबकर सब प हक रहे आ कहू ओ में दखल ना दे सकै। बियाहे में, जनेवे में, बाँसे के छितनी, बाँसे क डाल बनावे वाला धरिकार बसैं। ओनहन के जजमानी बँटल रहै। जवन गाँव ओनकै जजमानी के रहै ऊ गाँव उनुकर गाँव हो जाय, ओही किसिम के मिल्कियत ऊ मानैं। एक बेर अइसन भयल कि हमरे गाँव के जजमानी वाला धरिकार हमरे लग आयल। बोलल कि बाबू एक ठे कागज बनाय दें, हम ई गाँव पाँच बरिस खातिर बंधक रखल चाहतानी, पाँच रुपया में। हमरा बड़ा किरोध आइल कि ई कवन गाँव के बंधक रखे वाला! त बोलल कि बाबू गाँव पर सबकर आपन हक होला, हम आपन हकवे नू बंधक रखतानी, दोसर आपन हक रखो, हमके कवनो गुरेज नाई बा। खैर कागज बना देहली, ऊ गाँव बन्हकी रखलैं, कब छोड़वलैं भगवान जानैं। तब त हँसी आइल, आज सोचींले त मन उदास हो जाला कि का हम अपने गाँव प ओ हक के दावा क सकीलें? जवने गाँव के पानी पियलीं, जवने गाँव के बयार साँसे में भरल, जवने के धूर-माटी में बड़ भइलीं, जवने के आमे के बगइचा में जेठ के हलकारत लुक्कड़के कुच्छू नाई बुझलीं ओह गाँव के का हम आपन कह सकींले? बरिस का बकरस बीत जाला ओ गाँव में जाय के मौका न लागेला। कइसे कहीं ऊ गाँव हमार ह आ ईहो कइसे कहीं कि ऊ गाँव हमार ना ह। ओ गाँव के लोगन के जवन प्यार-दुलार-आदर मिलल बा, कइसे कहीं कि ऊहे प्यार-दुलार-आदर हम ना हईं।
राप्ती नदी के कछारे में बसल गाँव, नगीच से नगीच सड़क तीन कोस, आज-काल्ह के नाप-जोख में 10 कि.मी. लामे, नगीच से नचीग रेलवे स्टेशन पाँच कोस, माने लगभग सोरह किलोमीटर लामे, गाँव के पछिम ओर एक कोम प राप्ती नदी आ पुरुब ओर एतने दूरी पर गोर्रा, राप्तिए नदी से निकलल एक ठो शाखा। बाढ़ आवे त दूनो नदिया एक हो जाय। अपने गाँव के गैंड़ा नाव लागे, ऊहे सड़क ले चलि जाय। बाग-बगइचा सब पानी में डूबि जाय, बाढ़ि निकल जाय त अइसन पानी खेतन में आवे कि खाद दिहले के जरूरते ना रहि जाय। उपरे-उपरे अनाज छींट दें त ऊ छतियाफार उपजे। बाढ़ तब एक साल आँतर देके आवे। जवना साल ना आवे तवने साल रहर अइसन उपजे कि ओ में गाइ-भँइस त लुकाइए जाय छोट-मोट हथियो लुका जाय। कछरा में रहरी-रहरी अदमी कोसन चल जाय, पते ना लागे। गाँव के पुरुब ओर आमे के बगइचा रहला। सबसे छोर प हमरे घर के बाग रहल। सज्जी बिज्जू आम रहल आ बड़ा पुराना। चिनियवा आम फरे त गाड़ी के गाड़ी आमें आम, करियवा में आम कम आवे, बड़ा मोट ओकर छिलका रहे बाकिर रस बड़ा गाढ़ रहे। जरलहवा आम बड़वर रहे, आधा बिजली लगले से झुराइल रहे आ ओकरे नाते ओकर अजबे सवाद रहे। मिठवा गोपुली एक जड़ में दू आम रहल। एक ठो आम रहल जवन कच्चे मीठ रहे आ पाके त ओमें कीड़ा पर जाय, आ एक ठो मुदियवा आम रहे, छोटे होखे आ कठेसे होखे बाकिर बहुते मीठ। कवनो के सवाद दोसरे के सवाद से ना मिले। गाँवो के ईहे हिसाब रहे। केहू के गुण दोसरे में ना मिले, गुण दोसरे में ना मिले, गुण अलगे, चेहरो अलग, सुभावो अलगे, चलवो अलगे। ओ बगइचा के बीच में एगो पीपरे के पेड़ रहे ओके घंटहवा पीपर कहल जाय आ ओके नीचे जात के लरिका सब डेरायँ। ओही बगइचा से होके प्राइमरी स्कूल में जाय के रहे। प्राइमरी स्कूल दोसरे गाँव में रहे, ओके बीचे मरगा नाला रहे बाढ़ में ऊहो नदी हो जाय। कम पानी रहे त केकरो कान्हे प, ना त लकड़ी जोड़ के नाव बना के पार कइल जाय। पता ना कहाँ के जलकुंभी आ गइल कि सुख गइल कि सुख गइल ना त तनी-मनी पानी गर्मियों में रहे। ओही मरगवा के सटले तीन-तीन गाँव रहे। दखिन सीवान पा गोपलापुर, पछिम सीवान प दुलारीआ कोनाहे पछिम-उत्तर दीवाँ आ दिक्खिन के ओर कोनाहे डुमरी।
हमार गाँव सबके बीच में रहे आ सबसे तनी ऊँचो रहे। हमरे गाँव में सबसे नीमन बात ई रहे कि सब जाति आ व्यवसाय के लोग रहल। पाँच घर बढ़ई, चार घर लोहार, चार घर नाऊ, पाँच घर दखिनहवा चमार, एक घर चमड़ा के काम वाला चमार, तीन घर तेली, पाँच घर कलवार, तीन घर कोंहार, तीन घर माली, दू घर लाला, दू घर सकलदीपी बाम्हन, एक घर पुराहित, सबसे ढेर घर अहीरन के, मलाहन के आ मुड़ेरी लोगन के। मुड़ेरी लोग अधिकतर बंगाल में, असम में नाय चलावे, तिजारती बड़की-बड़की नाय। होली के अरीब-करीब घरे आवें आ जतना दिन गर्मी रहे ओतना दिन ओनहन के बंगाल, असाम के जादू के खीसा गाँव के बयारि में लहरात रहै। उनके घर के मेहरारू कुटनी-पिसनी के काम करैं। ओ में से एक मेहरारू आन्हर रहल। हमरी घरे आवे आ चाकी प दाल दरै, पिसान पीसे आ कबो-कबो हमन के कथो-कहनी सुनावे। बिना केकरो मदद के ऊ चलि आवे। हमरे घर हरवाह मलाह रहत रहलन भा चमार रहलन, बाकी सिलवाह त सुखई रहले, उनके पहिले उनके बाप रहले दुल्हर। सुखई काका के बड़ी रोब रहे। ऊ बाहर के बखार से महीने-महीने खोराकी में अनाज लें आ बड़ा अधिकार से हिसाब माँगें। हमरे घर के पिछवारे बढ़ई के घर रहे। ओमें से हरबंस हमरा साथे बढ़तो रहले। पछिम ओर कोंहरे के घर रहे आ ओमें से रघुन्नन हमरा साथे रहले। उत्तर के घर सुन्नर लोहार के रहल ओ घरे के मटेल्हू के माई के हमरे घर में बड़ा दखल रहे। हर काज-परोजन में ऊहे पतुकी, घइली, कोसा, कसरा बनाके दें। दिया-दियारी में दिया बनाकें दें हमहन के, माटी के जाँता-जाँती, छोट गाड़ी बना के दे आ खूब लड़ें। बियाहे-उयाहे में मड़वा में हाथी रखाय। ओ प कलसा रखाय। अपना पतोह के आगे क के जब हाथी कलसा लेके आवें त ओके परिछन होवे आ ओ परिछन में ओके नखरा देखे लायक रहे।
हमरे घरे के उत्तर ओर बिरजू अहीर के भाई-बंद रहैं। एक कोना में सरनाम-बिसराम रहले। ओकरा सटले मलाहे के घर रहे। एगो सोखा रहले बिरजू। ऊहो हमार हरवाह। उनकर चार भाई में एगो टहल रहले। टहल बहू आ बिसराम बहू में दिन के आँतर भले पर जाय बाकी सबेरे-सबेरे संवाद शुरू होखे त दतुअन मुँहे में रह जाय आ गारी-सराप के कवनो कोटि बाकी न रह जाय। दूनो जने अपने-अपने घरे के छोर तक आ जायँ। ना कबो हथापाई भइल ना झोंटा-झोंटउअल, खाली गारी-संग्राम होखो आ जब दूनो थकि जायँ तब उनुकर दतुअन पूरा होखे। हमार दादा पूजा करे बइठें आ महाभारत शुरू हो त कहैं कि अब शास्त्रार्थ शुरू हो गइल। बिरजू अहीर के एक लड़िका बलराज आ फिर दू लड़िका दिलराज-लखराज। दिलराज कुछ दिन ले हमरे घरे नौकरो रहले आ लालटेन बुतावे के होखे त ऊ बजाय बाती नीचे करे के मुँह से फूँक के बुतावल चाहैं। ऊ रंगून कमाय गइलें आ ओहीजा अलोप हो गइलें। एसे, उनुकर माई लखराज के माई के नाँव से जालन जाय लगली। ऊ हमरा मतारी के सखी रहली। लखराजो संसार से चल गइले। उनके एक ठे बेटी रहल ऊ हमरा दीदी के सखी रहे। लखराज के माई के ई नियम रहै कि हम छुट्टी प आईं त बढ़िया दही जमा के ले आवें। काजो परोजन के ऊहे दही जमावें। उनुकर हथौटी दही जमावे में मशहूर रहल। उनुकर जमावल दही के सवाद अबहींले जीभे में लागल बा, कवनो दही ओकरे आगे नीक ना लागे। हमरे घर के परुष शिवधनी अहीर के घर रहे आ दूनो के बीच में डीह बाबा रहले, जिनकर पूजा दुखहरन चमार करें। उनुकर उफली आ तासा के बिना कवनो शुभकार्य होय ना। उनके बेटा हमरे ईहाँ बाद में हर चलावत रहले आ उनुके घर के रमेश बहू सउरी में धगड़िन के काम करत रहली। हमार जनम उनही का हाथ भइय। तब छट्ठी ले त ऊहे चमाइन सउर सम्हारैं, ओकरे बाद नाउन सम्हारैं। हमार नाऊ रहले जगरोपन। बड़ा सोझवा। ऊ जतने सोझवा, उनुकर मेहरारू ओतने मुँह के तेज आ रोअनी। हमार जनम खिचड़ी के दिने भइल रहे आ ओ साल बाढ़ अइले के नाते तनी-मनी अकाले के स्थिति रहल। आधा गाँव खिचड़ी बनल-हमरे जनम में जवन पइसा लुटावल गइल ओही से। गाँव में लोग के हमरे ऊपर प्यार बहुत रहल। गाँव भर में हम बाबू कहल जाई। अधिक उमर वाली लरिका मानैं आ उनुकर पतोह चाहे कतनो सेयान होखैं, देवरे मानैं। हम साते आठ बरिस के रहलीं तबे देवर मानके अइस चुहल करैं कि हम लजा जाईं। ओमें कई ठे त बहुत त बहुत ढीठ रहली। हम चार साल के रहलीं कि नागपंचैया के दिने शिवधनी बहु पँचरंगी पहिर के निकलती। हम बाबा से कहलीं कि एही से आपन बियाह करब। बाबा कहलें कि कुजात हो जइब। हम जिद पकड़ली त शिवधनी कहले कि अच्छा भाई, आज से ई तहरे मेहरारू भइल। ऊ महरारू का भइल आफत हो गइल। हम पढ़े जाईं ओही रास्ता से त ऊ अपना लइकन के ललकारैं, देख, तहार दादा जा तारैं, हम तेजी से भाग जाईं। ओ लरिकाई के भूल के खामियाजा जले हमे पढ़त रहलीं-हाई स्कूल, इंटर में-तले भरलीं। हम ए गोजी-प्रसंग के गोपन रखल चाहीं जवना के ऊ उघार दे। हम के बड़ा संकोच होखे। हमार बियाह भइल त शिवधनी बहू दही लेके अइली। हमरा पत्नी से भेंट भइल त कहली कि देखीं रउए हमार लहुरी सौतिन हईं। फेर लाज-संकोच चल गइल आ एक सहज हँसी-मजाक बन गइल।
गाँव के नाँव काहे पकड़डीहा पड़ल एकर हमरा कवनी जानकारी त ना बा, बाकिर गाँव के दाखिन एगो पकड़ी के पेड़ रहल। कबो शायद बड़वर रहल होई। ओहिजा हमार खरिहान रहल, ओके दखिन काली माई के थान रहल। जइसन सज्जी जगह होला ओहिजो कवनो मूर्ति ना रहल। खाली माटी के हाथी-घोड़ा बदलल जालेसाले साल, जवन उनके सवारी के बोध करावे ले। कुआर-चइत में फूले के रथ चढ़ावल जाला। मालिए लोग के काम ह ई। केहू के बियाह-शादीपड़े त काली माई के थाने गइल जरूरी। काली माई, डीह बाबा, बरम बाबा हर गाँव में रहेले आ उनुकर थाने के पूजा होला। ओइजा कवनो मूर्ति ना होखे। हमरे गाँव में कवनो जमाने में बीर बाबा रहले। माने यक्ष के पूजा होत रहल। हमार एगो खेत रहे, बरेतन नाम के, उहाँ एगो बरगद के पेड़ रहे। ओही बरगद के नीचे बीर बाबा के थान रहे। खीसा-कहानी में लोग उनके नाम इयाद करे। बाकिर ऊ पेड़ हमरा बचपन के खाली यादगार बन गइल रहे।
जवने घर में हमार पैदाइस भइल ऊ कच्चा रहे। ओकर बहुत सपना अइसन इयाद रह गइल बा। खाली एक प्रसंग अबहीं ले इयाद बा। शायद हमरे मन प परल पहली छाप ह ऊ। हम ढाई-तीन बरिस के रहल होब। पच्छिम ओर दलान रहे। ओही दलान में भाई-बहिन अधपाकल फरुही (इमली) खइलीं। हमसे ओकर बीया घोंटा गइल। हमरे दीदी के चिंता भइल कि इमली खइले सब रोकेला, एके बतवलो ना जा सकेला आ ई बियवा जामी त का होई! कई महीना ले ओ बियवा के अँखुअइले के अनेसा बनल रहल। बियवा लाईं जामल, कहीं भितरे-भीतरे ऊ अइसने किसिम के पेड़ बन गइल जेके बारे में बतावल बहुत मुश्किल बा। हम गाँवे में ना रहीलें बाकिर ओही पेड़वा के करने गाँव हमरे भीतर रहेला। ओ पेड़वा के सोर बहुत नीचे चल गइल बा, भीतर बहुत गहिरे चल गइल बा।
आज लोग कहले प पतियाई नाईं कि पिछड़लो कहायेवाला गाँव अइसन मेल-जोल के गाँव हो सकेला जइसल हम देखले हईं। ई नाईं कि राग-द्वेष ना होखे, आपस में कलह ना होखे, एक दूसरे के बारे में एहर-ओहर के बात ना होखे, गोहे-बेगाहे झोंटा-झोंटउअल ना होखे, गारी-सराप ना होखे-सज्जी रहल, अइसन-अइसन पंचाइत हमरे बाबा के सामने आवे जवने के गवाह ए दुनिया मे मौजूदे ना होखे - केहू कहे कि फलनी अपने नइहरे के भूत हमरे ऊपर चला देले बाटिन, केहू कहे कि ई हमरे ऊपर टोना क दिहले बा। तब टोनहिन के नाम एक ठो आतंक रहे। संयोग से हमरे गाँव में कवनो टोनहिन ना रहल, बाकिर माई-ओई दोसरे गाँवे के टोनहिन के बारे में चेतावें कि ओनके नजरन में मत परिह। ओसहीं एक धोकरवहा के भय रहे कि बड़वार झोरामें ऊ लरिकन के उठाके चल देला। जवने बगइचा से होके स्कूल जाईं ओ बगइचे के बारे में हजारन किस्सा रहे। ईं सब रहल। पुराने जमाने के त जुलुम के किस्सा रहबे कइल अपना सामन हूँ हम जमींदारी के जुलुम कुछ-कुछ देखले रहीं। ई इच्छा रहल कि हमनी के ओ गाँव जमींदार नाईं रहलीं। बाकी के जाने कतना पुश्त से हमरे घर के बूढ़ मुखिया रहले आ हमरे बाबा के दावा रहे कि हमरे गाँव से केहू के रपट थाना में नइखे गइल। झगड़ा-फसाद के निपटारा गाँवे में हो जाय। बाबा घंटो लाग के भूत-प्रेतन के पंचाइत निपटा दें। ई जरूर रहे कि हमन के ओ गाँव में इज्जत रहे, आसो-पास के गाँव में। धन-दौलत के नाते ना, ना अउरो कवनो अधिकार के नाते। खाली एसे जे अइसन पंडितन के घर रहे जजे केहूके दुआरे गइले ना, कवनो रजो के नेवताना खइले, जे के कवनो धरम-करम के बारे में पूछे के होखे ऊ हमरे घर आवे। आ ईहे नाहीं, पटवारी के कागज में कुछ गलती होय त होय, हमरे बाबा के याददश्त में गाँव के धूर-धूर के नक्शा अइसन साफ रहल आ सात-सात पुश्त के कुर्सीनामा अतना साफ रहल कि लोग उनके बात के यकीन करैं। नेम रहल कि बाबा सबेरे दिशा-मैदान जायँ त एक फेरा अपने सज्जी खेत के त लगाइए लें। पूरा गाँव के खेती के हिसाब लगा लें आ कहाँ का करे के बा, कवन कमी बा एकर हिदायत हरवाहे के दे दें। उनुके साथे हम बहुत हिलगल रहलीं। उनही के साथे जागीं-सूतीं, ऊहे हमके महाभारत, रामायण के किस्सा सनुवलैं आ गाँव भर के कुर्सीनामा त सुनइबे कइले, गाँव के आस-पास के लोगन के पूरा इतिहास, 57 के बदअमली के इतिहास, जे लोग के जमींदारी रहल, सगउर के बड़का घर के इतिहास-पूरा सिलसिलेवार बतवले। हम काफी सेयान हो गइली त जनलीं कि हमार सग बाबा ना हवें, हमरे बाबा के बड़का भाई हवन।
ओ समय हमरे गाँव में बाजार ना लागत रहे। बाजार सोमारे-सोमार बगल के गाँव बिसुनपुरा लागत रहे आ सोमार के बाजार कइले के नजारो एगो नजारा रहे। जगह-जगह देखे में आवे कि ओगाँव के मेहरारू से अँकवार लेके भेंटत बाड़ आ जरिके में गोहरी के आग मतिन सुनगत बाटिन। दुई चार बून आँसू गिरा के फेर हँस-हँस के इनके-उनके बारे में नीमन-बाउर बतियावत बाटि न। बजार गइले के एगो उमंगे अलग रहे। अपने छोटके दादा के साथे बजारे जाईं आ धुधी गाँव के हलुआई मिठाई बेचे आवे। उनके से गुड़ के बताशा लेईं। ऊ गुड़ के बताशा हम फेर अब कहीं गाँव में देखींला नाईं। बड़े-बड़े शहरन में गुड़ के फैशन आवता बाकिर गुड़के बताशा के सोन्हाई अब केहू का जानी, गाँवे के सोन्हाई अब केहू का जानी! ई सोन्हाई आवेला मनई के हाथे के कवनो परस से, ऊ परस अब गायब हो गइल, मनई मन से अगर मटियो छुवे त ऊ सोना हो जाई आ अगर कुभाव से सोनवो छुए त माटी हो जाई गँउओ त बटले बा, भूगोलो में बा, सन 57 के इतिहास में बा, बाकिर गाँव में जवन रिश्ता के पारस परस रहल ऊ नाइँ बा। हालाँकि, चाहे हमार भरमे होखे, हम आठ-दस साल पहिले गया जाय के पहिले गाँवे गइल रहीं, गाँव के पितरन के नेवते के रहल कि चलीं सभे गया, त गाँव में कवनो घर ना बचल जहाँ के लोग अछत देबे ना आइल होखे। देखलीं कि जवन चेहरा फूले मतिन खिलल रहले तवन मुरझा गइला। जहाँ बतीसी झलकत रहल उहाँ गाल पचक गइल। जवना हाथे में पछेला रहल ऊ हाथ सून हो गइल। शिवधनी बहू आधा पागल हो गइल रहली। नया-नया नड़िका बइले जिनके चेहरा से उनके बापे के चेहरा याद आइल आ उनके बापे के नाँवे से बोलवलीं। गाँव के लोग के अजगुत लागे कि हमके सबकर नाँव इयाद था। नाँव कइसे न याद रहो? हर नाँव के साथ कवनो खट-मीठ-तींत बात टँकल बा।
एक बेर हम कोशिश कइलीं कि गाँव में अपने प्रयत्न से पंचायती व्यवस्था विध-विधान से हो जाय। आठ-नौ गाँव के बड़ पंचायत बनवलीं, बिना कवनो सरकारी सहायता के। पंचायत के चुनाव आ कार-बार दुइ साल चलवलीं लेकिन ऊ सपना अस टूट गइल। हम अपने जवानी के जोश में ई ना समझलीं कि जवन ऊपरी ठाट-बाठ से, हेल-मेल से विधान बनेला ओमें कवनो सत लाइँ रहेला। जवन पुश्त-दर-पुश्त से चल आइल बा ऊ अबो कवनो ना कवनो रूप में चलत बा। मंडल के नगाड़ा के बावजूद। काहे से कि ओकरे बिना कुछ नाइँ चली। अइसन नाइँ होत त अतना घरे का अच्छत हमरे अँजुरी में कइसे आवत! आखिर सबके भरोसा रहल कि हम पुरान मनइन के अबो इयाद रखीलें, चाहे ऊ शिवभजन बढ़ई हों, गंगादीन अहीर हों, मुंशी बलराम लाल हों, शिवशरण हजाम हों, अपने बौड़मपन बदे अलग छाप लिहले राजा हों, कानून छाँटे वाला लोचन मलाह हो, दुकानदारी में उस्ताद रामदास हों, रघुबीर आ उधई के बहिर जोड़ी हो, अपना खइले के अनुपात में भार ढोवे वाला बीपत कोहार हों, सबके आगे अलग किसिम के बुद्धि के बात करे वाला शिवधनी अहीर हों, सबकर कहीं अलग-अलग रूप आ सबकर कहीं अलग-अलग रिश्ता मन में टाँकल बा। ओही तरें लखराज के माई, रामअवध के माई, बिहारी के माई, ढुनमुन फुआ, भनमतिया के माई, एक ओर आ दुसरी ओर चुहुल करे वाली ओ समय के दू-दू तीन-तीन लरिकन के महतारी, बाकिर गाँव के रिश्ता में भौजी लागे वालिन के सहज स्नेह के रूप, उनके चुहल, उनके एक से एक दावा - ईहे सब जोर-जार के गाँव हवे आ ओही के आपन गाँव कहि सकींले। जहाँ छप्पर रहल उहाँ पक्का मकान उठ गइल, जे दुब्बर रहल से जब्बर हो गइल, जे बोल नाइँ पावत रहे से बड़का नेता हो गइल, ई सब गाँव के नक्शा चाहे होखे, गाँव होइबो करे त आपन गाँव ना ह। अब सड़क हमरे बगइचा से होत अउर आगे चल गइल, गोर्रा पर पक्का पुल पर गइल, गाँव में कई ठे चाय के दोकान हो गइल, कौनो समय रहल कि दूध आ माठा बिकात रहल। अब सितुही भर दूधे के चाय बिकाता। कवनो समय रहल कि जाति रोटी-बेटी ले रहल। हमरे गाँव से उजर के दूसरे गाँव में बसल एगो पठान चाचा रहलें। एक दूसरे के खेयाल अइसन रहे कि ऊ हमन खातिर एक ठो अलग ओसारा में जगह, भोजन बनावे के बर्तन-भाँड़ समेत रखलें रहन। हमरे घर के बियाहे में आके कार-बार सम्हारैं आ सब सुन ताटीं कि गाँव बदल गइल बा, गाँव में बिजुली पहुँचि गइल बा, गाँव के दखिन बान्ह गइल बा, अब बाढ़ आवे ना, अब गाँव में साँवा कोदो टाँगुन ना होला। अब गाँव में कवनो कोल्हू ना बा। ऊख न पेराला आ गुड़ पकावे वाला कड़ाहा में आलू भंटा ना पकावल जाता, पाक कड़ा प जवन घिंटउड़ा गुड़ होखे, ओकर कहीं नाँव ना केहू जानेला। दूध डेयरी में चलि जाला। लखराज के माई के दही सपना हो गइला। गाँव में दुआरे-दुआरे बहुत कम पोंछ लउकेले। बैलगाड़ियो अब एकाध ठो टूटल-टाटल पड़ल होइहें। ई हो सही बा कि अब ओतनी भुखमरी ना होले, बाकिर गाँव से अब चौतल उठ गइल। पचइया के दंगल उठ गइल। केहू चिक्का नइखे खेलत। कबड्डी त इब राष्ट्री खेल मु शुमार हो गइल। गुल्ली-डंडा के पता ना कवनो निशान बचल बा कि नाइँ। अब पटरी सेल्ह से कहाँ चमकावल जात होई! कहाँ खड़िया के रोशनाई बा! का ओ प नरकुल के कलम से लिखल जात होई-बड़ का सुन्नर-सुन्नर अच्छर-का ई सब बीत गइल, का कबो ई सब बीती? हमरे लेखे पकड़डीहा त अबो 'सदा अनंद रहे एही द्वारे' के असीम बा आ कदम के गाँछ चाहे कट गइल होखे 'झुलुहा पड़े कदम के डरिया' में अबो गाँव के रेखिया उठान उमिर जियतार गीत बनके गूँजेला। हम पकड़डीहा के निवासी हईं, ईं कहसे कहीं! खाली घर बा, दुआर बा - एसे कइसे कहीं! एतना जरूर कहब कि पकड़डीहा हमरे भीतर बा, ओकर कब्जा ताजिंदगी बरकरार रही। ओकरे साथे-साथे उहाँ रहे वाला लोगन के हको ओइसने बनल रही। ऊ हक हम कतना दे पाइब ना कह सकीं, बाकिर ओ हक के हम देनदार हईं, ई समुझ के हम अपना के ओ लोग के बनिस्पत अधिका भाग वाला मानींले जेकर कवनो जर-सोर नइखे रह गइल आ जेकरे ऊपर केहू के हक नाइँ बनत बा।


text:
उत्तर प्रदेश के पुलिस महानिदेशक रह चुकल विक्रम सिंह काल्हु गोरखपुर में ब्रह्मलीन महन्त दिग्विजय नाथ के पुण्यतिथि पर आयोजित समारोह में बोलत कहले कि आतंकवाद के राजनीतिकरण राष्ट्रीय सुरक्षा से खिलवाड ह. कहलन कि कवनो मजहब के आतंकवाद पसारे के छूट ना दिहल जा सके. आतंकवाद के पूरा नाशे राष्ट्रधर्म बा. वोट खातिर आतंकवादियन के राजनीतिक संरक्षण दिहल राष्ट्रीय सुरक्षा ला घातक आ देश का साथे दगाबाजी होखी.
विक्म सिंह देश में वोट बैक के राजनीति आ इस्लामी तुष्टीकरण नीति के चिन्ताजनक बतवले.
(वार्ता)
46 total views, 5 views today


text: TEAM FILM भोजपुरी संगीत के दुनिया में एगो अग्रणी संगीत रिकॉर्ड लेबल बा। हमनी के चैनल से जुड़ के रऊआ भोजपुरी के प्रसिद्ध गायक अउर गीतकार लोग के गीत/संगीत सुन आ देख सकेनी। हमनी का अपना चैनल के माध्यम से नवोदित व रचनात्मक कलाकार लोगन के प्रोत्साहित भी करेनी। हमनी के चैनल्स TEAM FILM BHOJPURI आ TEAM FILM OFFICIAL पर रऊआ भोजपुरी ठुमरी, दादरा, कजरी, सोहर, पचरा, धोबी गीत, निर्गुण, पूर्बी, चैता/चैती, विदेसिया, कांवर भजन, देवी गीत, बिरहा, भोजपुरी चटनी, झिझिया, पारिजात व विवाह गीत जइसन विशिष्ट भोजपुरी गीतन अउर लोकगीतन के देख आ सुन सकेनी। भोजपुरी गीत/संगीत के मधुरता अउर विविधता के आनंद लेवे खातिर हमनी के चैनल के सब्सक्राइब जरूर करीं। Digital Partner: Vianet Media Pvt. Ltd. Mail ID: info@teamfilm.in Contact No.: 9717072058


text:
रिफ्ट
भूबिज्ञान में रिफ्ट (rift) पृथिवी के सतह पर एगो लमहर निचाई वाला हिस्सा होला जहाँ जमीन के खिंचाव होखे ला आ एह तनाव भा खिंचाव से जमीन के एगो लमहर हिस्सा धँस जाला। अइसन धँसक गइल हिस्सा के ग्राबेन कहल जाला चाहे हाफ-ग्राबेन कहल जाला आ ई कई गो, एक सिधाई में मिल के रिफ्ट घाटी बनावे लें। ई एक्टेंशनल प्लेट टैक्टॉनिक्स से जुड़ल घटना होखे ले। आमतौर पर रिफ्ट सभ में समुंद्र के पानी भर जाए से सागर, आ जमीनी हिस्सा में अइसन पानी एकट्ठा हो जाए के कारन रिफ्ट झील बने लीं।
सभसे प्रमुख रिफ्ट सभ के निर्माण समुंद्र सभ के भीतर मिड-ओशनिक-रिज सभ के सहारे भइल बा जहाँ प्लेट एक दुसरे से दूर हटे लीं आ नाया पदार्थ बहरें निकल के लिथास्फीयर के निर्माण करे ला।


text:
उत्तर प्रदेश: समाजवादी चुनाव के लिए
समाजवादी पार्टी ने चुनाव की घोषणा की। समसामयिक परिस्थितियों में वर्ग के संकट के समय। आगरा, आगरा में विधायक प्रज्ञा कठेरिया, अजर यादव, आशुतोषर्या, अजरयागराज में विधायक इंद्रजीत सरोज, संदित पटेल, नागपुर के विधायक विशंभर सिंह यादव, रविदास महारो, चंद्रलोक लोधी, राम में विधायक मौर्ति, संजय गर्ग, गोरखपुर के विधायक मूर्ति वर्मा, संग्राम सिंह, डॉक्टर विनोद चतुर्वेदी, डॉ. सिंह सिंह यादव, मेज़बान विधायक विधायक महबूब अली, बृजेश यादव, मेरठ में मालिक स्वामी ओउमवेश, आशु पोस्ट, प्रमोदली, मुरादाबाद में आम आदमी पारस, अब मान, रफीक अंसारी, लुधियाना में विधायक फेरीद फूज, अतिरिक्त पेपे, धर्मराज सिंह (सुर यादव), वाराणसी में विधायक मनोज, जाहिद बेग, आरके वर्मा, सहारनपुर में जावेद अली खान, विधायक पाल सिंह, पूर्वाबद में पूर्व विधायक यादव, पूर्व विधायक राकेश रठौर, मुथू-वृंदावन में विधायक बाजेपी, सर्वेश सिंह, अयोध्या में अतुलनीय प्रधान, बजट, शाहपुर में महाल्य वर्मा, अरमान खान
सपा अध्यक्ष यादव पार्टी को सशक्त बनाने के लिए। 2024 में सोशल मैनेज करने के लिए सोशल मीडिया मैनेज किया। हाल में विधानसभा चुनाव में चुनाव लड़ने के लिए I आज की पार्टी निर्वाचन के लिए सुरक्षित हैं। प्रथम चरण की यात्रा की शुरुआत 9 अगस्त से होने वाली है।


text:
टैबलेट कंप्यूटर
टैबलेट कंप्यूटर जेकरा के छोट नाँव टैबलेट चाहे टैब से जानल जाला, एक किसिम के मोबाइल यंत्र हवे। एह में टचस्क्रीन, सर्किट, रिचार्ज होखे वाली बैटरी इत्यादि सगरी चीज एकही चापट इकाई के रूप में होला आ अलगा से कीबोर्ड आ माउस नियर इनपुट डिवाइस ना होलें। आज्काल्ह के ज्यादेतर टैबलेट स्मार्टफोन नियर बाड़ें बस ई साइज में उनहन से बड़ होलें आ इहो हो सके ला कि कुछ टैबलेट में सेलफोन नेटवर्क पकड़े के सुबिधा न होखे। फोन आ टैबलेट के बीचा के चीज के फैबलेट के रूप में देखल जाला जबकि 2-इन-1 लैपटॉप सभ में स्क्रीन के अलगिया के टैबलेट नियर इस्तेमाल के सुबिधा होले।


text:
राम प्रकाश तिवारी, भोजपुरी समय, जी.एस. बंगरा, सारणः कोरोना महामारी के चलते होखे वाला नोकसान के बात कइल जाव त कई गो अइसन मौका ई महामारी आ एकरा चलते लागल सरकारी रोक समाज से छीन लेले बा जवना के भरपाई कइल संभव नइखे। एह क्रम में अगर बात कइल जाव जिला के सामाजिक संस्था माँ यूथ ऑर्गेनाईजेशन द्वारा पछिला कई बरिस से जनवरी के महिना में आयोजित हो रहल ” सारण सम्मान समारोह” के, त अबकी बार कोरोना काल के दृष्टिगत राखत संस्था एह कार्यक्रम के “सारण पीपुल वर्चुअल सम्मान” के नांव से ऑनलाइन आयोजित कइलस।
ईहां ई बता दीं कि ई संस्था पछिला कई बरिस से सारण प्रमंडल में आवे वाला तीनों जिला में समाज के उन्नति आ विकास खातिर विभिन्न क्षेत्र जइसे फ़िल्म जगत, शिक्षा, कला, पर्यावरण, सड़क सुरक्षा, रक्तदान, निर्धन सहायता आदि सहायक क्षेत्रन में समाज के बीच काम करे वाला व्यक्तियन आ संस्थन के चयन कऽ के हर बरिस एग भव्य कार्यक्रम में सम्मानित करत आ रहल बा। एहू बरिस एह संस्था के द्वारा समाजवीर के रूप में दधीचि गौतम स्मृति सम्मान, सारण गौरव सम्मान, सारण भूषण सम्मान, सारण श्री सम्मान, सारण कोरोना हीरो सम्मान, सारण प्रेरणा सम्मान, सारण युवा सम्मान आ इमर्जिंग यूथ फेस ऑफ सारण सम्मान, पत्रकार मित्र सम्मान आ अन्य विभिन्न सम्मानन में चयनित व्यक्तियन के नामन के घोषणा माँ यूथ ऑर्गेनाइजेशन के फेसबुक अकाउंट से फेसबुक लाइव के माध्यम से कइल गइल।
एह क्रम में विभिन्न सम्मानन से सम्मानित करे खातिर जे लोग के नांव के घोषणा संस्था के द्वारा कइल गइल ह लोग में कुछ प्रमुख नांव बा “दधीचि गौतम स्मृति सम्मान” से गोपालगंज के रहेवाला आ बॉलीवुड अभिनेता श्री पंकज त्रिपाठी, “हरेन्द्र सिंह सारण विभूषण सम्मान” से दिव्यांग गोल्ड मेडलिस्ट अमित कुमार सिंह, “मजरुल हक स्मृति सम्मान” से हेलमेट मैन संदीप साही, “बहुरिया रामस्वरूपा देवी सम्मान” से किन्नर समाजसेवी चंचल तिवारी, “रामनाथ पाण्डेय स्मृति सम्मान” से भोजपुरी पत्रिका सिरिजन के प्रधान सम्पादक सुभाष पाण्डेय आ विभिन्न क्षेत्रन से अउरी व्यक्तियन आउर पत्रकार लोग के नांव रहल।
संस्था के सचिव जया सोनल के कहनाम बा कि सामजिक स्तर पर एह तरह के सम्मान समारोह आयोजित करे के एक मात्र उद्देश्य ना केवल एहिजा ले बा कि एह लोगन के द्वारा समाजहित में बढ़िया काम कइल गइल बा जेकरा कारण एह समाजवीरन के सम्मानित कइल गइल बा, बलुक अदृश्य रूप से संस्था के एगो मुख्य उद्देश्य ईह बा कि सामाजिक स्तर पर एह लोग के अइसे सम्मान देहला से हमनी के समाज इहां लोग के प्रेरणादायक व्यक्ति के नजर से देखी आउऱ इनकरा द्वारा कइल गइल काम के कम से कम कुछ अंश के अनुशरण त जरूर करी। जदि समाज इनका कुछ अंश के अनुशरण करता त हमनी सभ के खुशी महसूस होखी कि एह साल के तरे फेर अगिला साल एही समाज के बीच के नया चेहरने के हमनी के सम्मानित करे के अवसर प्राप्त होखी।
भोजपुरी समय परिवार के द्वारा सम्मानित सभे समाजवीर के अनघा बधाई आ सुकामना बा।


text:
– मनोज श्रीवास्तव
केहू के जब आपन खाली घर-दुआर आ आपन गाँव जवार छुटेला त मन केतना भारी हो जाला आ तब त आपन देसे छुटल रहे. ओह घरी कवनो सुख से केहू आपन घर-दुआर, गाँव-जवार भा देसे छोड़ के परदेस थोड़े गइल रहे लोग. खाली अपना परिवार के जीवन भरन आ सुख सुविधा के कारन मजबूर होके, आँखि में लोर से भरल दरिया लेके गिरमिटिया मजदूर बनि के मॉरीशस के माटी पर आजु से एक सय अस्सी बरीस पहिले 12 नवम्बर, 1834 के आपन डेग धइले रहे लोग. अपना जांगर से कवनो काम ठेठावे में माहिर यूपी-बिहार के लोग के जब अंगरेज लोग ऊंख के खेती करावे खातिर झूठ-साँच बोलि के हिन्द महासागर में मउजूद एगा छोट टापू पर ले गइल रहे लोग. जेकरा के लोग मॉरीशस कहेला.
कोलकत्ता के भवानीपुर घाट आ मॉरीशस के कुली घाट (प्रवाीसी घाट) आजुओ इहे ईयाद दिआवेला कि गिरमिटिया मजदूर के पहिला खेप कइसे पानी के जहाज से भवानीपुर घाट से चलि के कवना दुख मुसीबत से कुली धाट ले चहुँपल रहे. तब से लेके आजु तक ‘कलकत्ता से छुटल जहाज पवरिया धीरे चलो’ जइसन गीत ना खाली ई ईयाद दिआवेला कि देस छोड़ के परदेस के जात्रा कइसे भइल, बलुक एह गीत में आपन संस्कृति, आपन ग्रन्थ गीता-रामायन आ मन के पीड़ो साफा लउकेला.
अपना मेहनत आ लगन से काम करे में माहिर गिरमिटिया मजदूर बनि क गइल भोजपुरिया लोग मॉरीशस के धरती के अइसन सवारल लोग कि आजुओ अपना पुरूखन के जांगर से फले-फूले वाला मॉरीशस के नाँव के आगे से परदेस जइसन बात खतमे हो गइल. मजदूर का रूप में आइल लोग के पर-परिवार अतना तरक्की कइलस कि आजु सरकार ले चहुँप गइल लोग. जदी कहल जाव कि मॉरीशस एगो छोट हिन्दुस्तान ह त कवनो बेजाँय ना होखी.
आपन परम्परा, आपन सस्कृति, आपन बोली के सहेज के राखे वाला आपन लोग मॉरीशस के घरती के सरग जइसन रखले बा. उहाँ एही लगाव के चलते सभ परब-तेवहार सभ मिलके घूमधाम से मनावेला. एकरा अलावे हर साल 2 नवम्बर क दिन, जवना दिने आपन लोग मॉरीशस में पहिलका हाली डेग धइले रहे. लोग ओह दिन के भोजपुरी दिवस के रूप में मनावेला लोग. अतने भर ना मॉरीशस में भोजपुरी के भासा के दरजो मिलल बा. भोजपुरी के प्रचार-प्रसार खाली अपने देस में ना बलुक दोसरो देस में करे के दिसाई उहाँ के लोग हमेशा मन से लागल रहेला. भोजपुरी के बढन्ती खातिर मॉरीशस भोजपुरी स्पीकिंग यूनियन क जोगदान के कवनो तारीफ कइल जाव, उ कम बा.
भोजपुरी स्पीकिंग यूनियन के नाँव से एगो अलगे पहचान बनावे वाला मॉरीशस गणराज्य संसार के भोजपुरिया लोग खातिर एगो मिसाल आ गरब के बात बा. गिरमिटिया मजदूरन के मॉरीशस के धरती पर अइला के एक सय अस्सी बरीस पूरा भइला पर स्मरणोत्सव सरूप 30 अक्टूबर से 5 नवम्बर ले आयोजित अन्तर्राष्ठ्रीय भोजपुरी महोत्सव आ कार्यक्रम में कय देसन के भोजपुरिया साहित्यकारन, लेखकन, पत्रकारन अउरी विभिन्न विद्या के लोगन के जुटान जरूर एगो नवका आयाम गढ़ी, एह में कउनो शक नइखे.
(भोजपुरी पंचायत के नवम्बर 2014 अंक से साभार)
48 total views, 2 views today


text:
ई किरिया ह: उमेश कुमार राय
का इहे हउए राउर किरिया ?
संसद के ना कबो चले दिहल
विकास के संउसे फंड खईलs
तबो कबो ना डेकार लिहलs
कहाँ गईल संविधान किरिया
आखिर ई त हउए किरिया।
नयका अपराध के ढंग बनवलs
बचे खातिर हर उपाय सजवलs
छल - परपंच से बेगुनाह बनलs
कहाँ गईल गीता-कुरान के किरिया
आखिर ई त हउए किरिया।
घूस से आपन घर - बार बनल
क्रप्शन से आपन परिवार सजल
ईनसाफ के मजाक खूबे उड़ल
कहाँ गईल वर्दी आ फर्ज के किरिया
आखिर ई त हउए किरिया।
जब जीव सांसत में पड़ जाई
सग्गी भी मुंहवा फेर जाई
हर बचाव के उपइया टर जाई
ईमान-धरम जब तरजुई चढ़ जाई
तब जी-डाठी दे खाईला किरिया
आखिर ई त हउए किरिया।


text:
पटना 28 अक्टूबर (वार्ता) पटना मे भाजपा के हुंकार रैली में करावल सीरियल विस्फोट के तार आंतकवादी संगठन इंडियन मुजाहिदीन से जुड़त मिलल बा. दू गो आतंकियन के गिरफ्तार क लीहल गइल बा आ अठारह जने के तलाश होखत बा.
राज्य के अपर पुलिस महानिदेशक विशेष शाखा राजेश चंद्रा बतावत बाड़े कि विस्फोट के महज कुछ घंटा भितरे पुलिस एह मामिला के सलटा लिहलसि. बतवलन कि पहिला कामयाबी ओह घरी मिलल जब पटना जंक्शन का बगल का शौचालय मे भइल बम धमाका का तुरते बाद इम्तियाज अंसारी के गिरफ्तार क लीहल गइल. ओकरा से पूछताछ में अउरी जानकारी मिलत चल गइल आ बम धमाका के गुत्थी खुलत चल गइल.
राजेश चन्द्रा बतवलन कि रांची के हटिया थाना के धुर्वा के रहे वाला मो.इम्तियाज अंसारी अपना संघतिया एनुल अंसारी उर्फ तारिक संगे सबेरही रांची से एगो निजी बस से पटना पहुंचल रहे. ओकरा बाद पटना जंक्शन का बगल के शौचालय मे जब एनुल अंसारी टाइमर सेट करत रहुवे तबहिए विस्फोट हो गइल आ ऊ घवाहिल हो गइल. धमाका का बाद ओहिजा मौजूद रेल पुलिस के नजर एनुल का लगही खड़ा इम्तियाज पर पड़ल जवना का लगे ओही तरह के बैग रहुवे जइसन एनुल का लगे रहल.
एकरा बाद इम्तियाज के ध लीहल गइल आ ओकर तलाशी लिहला पर ओकरा पाकिट से एगो कागज मिलल जवना प दस गो मोबाइल नंबर लिखल रहुवे. एगो नंबर ओकरे मोबाइल के रहल जवना से पता चल गइल कि मोबाइल नंबर नया ह. छानबीन से पता चलल कि बाकिओ नंबर रांचीए के ह.
पुलिस तुरते रांची पुलिस से सम्पर्क कइलसि आ ओहिजा इम्तियाज के घरे छापा मार के ओहिजा से पांच लाख रूपिया नगद, प्रेशर कुकर बम, विस्फोटक, फर्जी आई कार्ड, जेहादी साहित्य अउर सीडी मिलल. इम्तियाज के फोन डिटेल निकलवा के इहो पता चलल कि ऊ दुबई आ पाकिस्तान से संपर्क मे रहुवे. इम्तियाज के मुजाहिदीण आतंकी यासीन भटकल के नजदीकि संघतिया बतावल जात बा.
पूछताछ मे इम्तियाज बतवलसि कि जवन आदमी ओकरा के ई काम दिहलसि ओकरा के उ चिन्हत नइखे. फोटो देखवला पर ऊ तहसीन उर्फ मोनू आ वकास के चिन्हलसि. तहसीन आ वकास प 10 लाख रूपिया के ईनाम घोषित बा.
पटना के वरीय पुलिस अधीक्षक मनु महाराज बतवलन कि आतंकी इम्तियाज के मदद करे खातिर तीन गो दोसरो गिरोह पटना पहुंचल रहे. हर गिरोह में छह जने रहले. सबही के बम लगावे के जगह आ समय बतावल रहे. ओकनी के कोशिश रहे कि रैली मे मंच का नियरा ले चहुप जा स. मकसद रहुवे कि बम धमाका करा ले रैली में भगदड़ मचा दीहल जाव जवना मे अधिका से अधिका लोग के जान लीहल जा सके.
बिहार सरकार आतंकी इम्तियाज के पकड़े वाला सरकारी रेल पुलिस के कांस्टेबल रामपुकार सिंह के 25 हजार रूपया नगद इनाम देबे के एलान कइले बिया.
51 total views, 6 views today


text:
संपादन समिति
संपादक
कला-संपादक
श्री पंकज तिवारी
संपादन मण्डल
डॉ. अमरेन्द्र पाण्डेय
फ़ॉलोअर
लेखकवृंद
- अंकुश्री
- अक्षय कुमार पांडेय
- अक्षयवर दीक्षित
- अनिमेष कुमार वर्मा
- अनिरूद्ध
- अनिरूद्ध शाह
- अब्दुल ग़फ़्फ़ार
- अभय कृष्ण त्रिपाठी "विष्णु"
- अभिषेक भोजपुरिया
- अभिषेक यादव
- अमरकांत
- अम्बिकादत्त त्रिपाठी 'व्यास'
- अरुण शीतांश
- अवधेन्द्रदेव नारायण
- अविनाश चन्द्र विद्यार्थी
- अशोक कुमार तिवारी
- अशोक कुमार मिश्र
- अशोक कुशवाहा
- आकाश महेशपुरी
- आचार्य महेन्द्र शास्त्री
- आचार्य श्रद्धानन्द अवधूत
- आचार्य हरेराम त्रिपाठी ‘चेतन’
- आदित्य दूबे
- आदित्य प्रकाश अनोखा
- आर. डी. एन. श्रीवास्तव
- आशीष कुमार मिश्रा
- आशुतोष कुमार सिंह
- आसिफ रोहतासवी
- इंजीनियर राजेश्वर
- उदय नारायण सिंह
- ऋषि कांत उपाध्याय
- ओशिन शिशिर "रफेल"
- कनक किशोर
- कन्हैया प्रसाद तिवारी
- कन्हैया यादव
- कन्हैया सिंह 'सदय'
- कबीरदास
- कमला प्रसाद मिश्र ‘विप्र’
- कलक्टर सिंह ‘केसरी’
- कवीन्द्र नाथ पाण्डेय
- कुंज बिहारी 'कुंजन'
- कुबेरनाथ मिश्र 'विचित्र'
- कुलदीप नारायण ‘झड़प’
- केशव मोहन पाण्डेय
- कैलाश गौतम
- गंगा प्रसाद 'अरूण'
- गंगाशरण शर्मा
- गणेश दत्त ‘किरण’
- गणेश नाथ तिवारी 'विनायक'
- गायत्री सहाय
- गिरिजा देवी
- गुरुविन्दर सिंह
- गुरूविन्द्रा सिंह 'गुरू'
- गुलरेज शहजाद
- गुलाबचंद सिंह ‘आभास’
- गोपालजी ‘स्वर्णकिरण’
- गोबर्धन ‘भोजपुरी’
- गोरख पाण्डेय
- घाघ
- चंद्रशेखर मिश्र
- चतुर्भुज मिश्र
- चन्दन कुमार सिंह
- चन्द्रभूषण पाण्डेय
- चन्द्रशेखर प्रसाद ‘परवाना’
- चौधरी कन्हैया प्रसाद सिंह 'आरोही'
- चौरंगीनाथ
- जगदीश ओझा ‘सुन्दर’
- जगदीश खेतान
- जगदीश पंथी
- जगन्नाथ
- जनकदेव जनक
- जनकवि भोला
- जयशंकर प्रसाद द्विवेदी
- जलज कुमार अनुपम
- जवाहर लाल 'बेकस'
- जितराम पाठक
- जौहर शफियाबादी
- टेकमन राम
- डा उमेशजी ओझा
- डा. गोरख प्रसाद मस्ताना
- डा. चंद्रेश्वर
- डा. डी.टी. राव "बेकाम"
- डा. बच्चन पाठक 'सलिल'
- डा. रीता सिन्हा
- डा0 शत्रुधन पाण्डेय
- डाॅ. राजेन्द्र प्रसाद सिंह
- डॅा० जयकान्त सिंह 'जय'
- डॉ अशोक द्विवेदी
- डॉ ओम प्रकाश सिंह
- डॉ जनार्दन सिंह
- डॉ प्रमोद कुमार पुरी
- डॉ भगवान सिंह 'भास्कर'
- डॉ राधेश्याम केसरी
- डॉ रामजन्म मिश्र
- डॉ. आशारानी लाल
- डॉ. रजनी रंजन
- डॉ. रामरक्षा मिश्र विमल
- डॉ. सुनील कुमार पाठक
- डॉ. स्वर्ण लता
- डॉ. हरेश्वर राय
- डॉ.कमल किशोर सिंह
- डॉ० ब्रज भूषण मिश्र
- तारकेश्वर मिश्र 'राही '
- तारकेश्वर राय 'तारक'
- तेग अली-तेग
- त्र्यम्बक नाथ त्रिपाठी
- दरसन दास
- दरिया साहेब
- दिनेश पाण्डेय
- दिलीप कुमार
- दिलीप कुमार पाण्डेय
- दीपक तिवारी
- दुर्गाशंकर प्रसाद सिंह 'नाथ'
- दुर्गेंद्र अकारी
- दुर्गेश्वर राय
- दूधनाथ उपाध्याय
- देवेन्द्र आर्य
- देवेन्द्र कुमार राय
- धरनीदास
- धरमदास
- धरीक्षण मिश्र
- धर्मेन्द्र कुमार पाण्डेय
- नज़ीर बनारसी
- नन्दकुमार त्रिपाठी
- नबीन कुमार
- नर्वदेश्वर पाण्डेय देहाती
- नवीन कुमार पाण्डेय
- नागेन्द्र प्रसाद सिंह
- निशा राय
- नूरैन अंसारी
- प. व्रतराज दुबे 'विकल'
- पंकज तिवारी
- परमहंस शिवनारायण स्वामी
- परिचय दास
- पलटूदास
- पाण्डेय कपिल
- पी.चंद्रविनोद
- पूजा बहार
- प्रकाश उदय
- प्रदीप कुमार दाश 'दीपक'
- प्रभाकर पांडेय
- प्रभुनाथ उपाध्याय
- प्रभुनाथ मिश्र
- प्रभुनाथ सिंह
- प्रमोद शुक्ल "पिपासु"
- प्रशान्त पाण्डेय
- प्रसिद्ध नारायण सिंह
- प्रिंस रितुराज दुबे
- प्रो. हरिकिशोर पाण्डेय
- फतेहचन्द ‘बेचैन’
- फन्दोत्तीर्णानन्द पुरी
- बच्चू पाण्डेय
- बरमेश्वर सिंह
- बाबू रघुबीर नारायण
- बिसराम
- बेढब बनारसी
- बेबाक जौनपुरी
- बैद्यनाथ पाण्डेय ‘कोमल’
- बैधनाथ पाण्डेय 'कोमल'
- भगवती प्रसाद द्विवेदी
- भारतेन्दु हरिश्चंद्र
- भावेश अंजन
- भिखारी ठाकुर
- भीखम राम
- भीखा साहब
- भुवनेश्वर प्रसाद श्रीवास्तव ‘भानु’
- भोला प्रसाद ‘आग्नेय’
- भोलानाथ 'भावुक'
- भोलानाथ गहमरी
- मदनमोहन पाण्डेय
- मनसा राम
- मनोज भावुक
- मनोरंजन प्रसाद सिंह
- मन्नन द्विवेदी 'गजपुरी'
- महातम मिश्र 'गौतम'
- महामाया प्रसाद 'विनोद'
- महेन्द्र प्रसाद सिंह
- महेन्द्र मिश्र
- मास्टर अजीज
- मिर्जा खोंच
- मुकुन्द मणि मिश्रा
- मुफ़लिस
- मृत्युंजय अश्रुज
- मैनावती देवी श्रीवास्तव "मैना"
- मोती बी.ए.
- योगेन्द्र शर्मा 'योगी'
- रंगनाथ द्विवेदी
- रजनीकांत राकेश
- रमाशंकर वर्मा ‘मनहर’
- रवीन्द्रनाथ टैगोर
- रश्मि प्रियदर्शनी
- रसिक बिहारी ओझा 'निर्भीक'
- राकेश
- राज जौनपुरी
- राजीव उपाध्याय
- राजेश भोजपुरिया
- राधामोहन चौबे 'अंजन'
- राम जियावन दास 'बावला'
- राम प्रकाश तिवारी
- रामदरश मिश्र
- रामदेव द्विवेदी ‘अलमस्त’
- रामनाथ राजेश
- रामनारायण उपाध्याय
- रामपति रसिया
- रामवचन शास्त्री 'अंजोर'
- रामविचार पाण्डेय
- रामवृक्ष राय 'विधुर'
- रामेश्वर सिंह 'कश्यप'
- राहगीर
- राहुल सांकृत्यायन
- लछिमी सखी
- लव कान्त सिंह
- लाल बिहारी गुप्ता 'लाल'
- लाल बिहारी लाल
- विजय मिश्र बाबा
- विद्या शंकर विद्यार्थी
- विद्यानिवास मिश्र
- विनीता ‘रंजन’
- विवेक मणि त्रिपाठी
- विवेक सिंह
- विवेकी राय
- विश्वनाथ प्रसाद 'शैदा'
- विष्णुदेव तिवारी
- वैदेहीशरण 'बनियापुरी'
- शम्भु शरण नवीन
- शशि प्रेमदेव
- शिवपूजन लाल विद्यार्थी
- शैलेन्द्र कुमार साधु
- श्याम कुँवर भारती
- श्वेताभ रंजन
- संजय कुमार ओझा
- संजीव वर्मा 'सलिल'
- संत गुलाल साहब
- संत गोरखनाथ
- संत ताले राम
- संत देवदत्त
- संत भगती दास
- संत रैदास
- संतोष पटेल
- संदीप राज़ आंनद
- सच्चिदानंद हीरानंद वात्स्यायन ‘अज्ञेय’
- सत्यनारायण मिश्र ‘सत्तन'
- समता सहाय
- सरोज सिंह
- सिपाही सिंह 'श्रीमंत'
- सीमा मिश्र
- सुनील चौरसिया "सावन"
- सुनील सिन्हा
- सुभाष पाण्डेय
- सुरेश कांटक
- सुशांत शर्मा
- सूरज द्विवेदी 'सरस'
- सूर्यदेव पाठक'पराग'
- सौरभ पाण्डेय
- सौरभ सतर्ष
- स्वामी भिनक राम
- स्वामी विमलानन्द सरस्वती
- हरिद्वार प्रसाद ‘किसलय’
- हरिराम द्विवेदी
- हरिवंश पाठक 'गुमनाम'
- हीरा ठाकुर
- हीरा डोम
- हृषिकेश चतुर्वेदी
संपर्क फ़ॉर्म
Home चौधरी कन्हैया प्रसाद सिंह 'आरोही' महेन्द्र प्रसाद सिंह संस्मरण दो टूक बात करे वाला - महेन्द्र प्रसाद सिंह
दो टूक बात करे वाला - महेन्द्र प्रसाद सिंह
बेबाक आ दू टूक बात करे वाला रहनी साहित्यकार चैधरी कन्हैया प्रसाद सिंह जी। उहाँ के मंच से बोलत जब सुनलीं तऽ मन में विचार आइल कि साहित्य सृजन में लागल हमरा अइसन तमाम लोग के अइसन आलोचक के नियरे राखे के चाहीं जे बिना कवनो लाग लपेट के गलती के बखिया उधेड़ के रख देत होखे। हमहूँ उनकर एगो बात के गिरह पार लेनी। भोजपुरी में ‘ही’ के भा ‘भी’ के प्रयोग कबो ना करीं। फोनो पर अकसर बात होई। बड़ भाई अस उहाँ के हमरा से बात करीं। सनेह में सउनाइल सलाह पाके मन खुश हो जात रहे। अक्सर संदर्भ रहत रहे 'विभोर', ओकर विषय वस्तु, अगिला भा पिछला अंक आ कवनो नया लेखन। सोझा भेंटइनी, परनाम-पाती भइल तऽ असीरबाद सरूप दू चार गो किताबो भेंटा गइल।
उहाँ के खोजी रचनाकार अस एकहूँ नाटक, कथा-कहानी, कविता, लेख लिखे वाला के नाम, पता, फोन नम्बर आदि एकट्ठा करत एगो लमहर डेटा बेस तैयार कइले रहीं। भोजपुरी नाटकन के संदर्भ में, एगो उहाँ के लेखो छपल रहे विभोर के पँचवां अंक में। ओह में नाटककार के नाँव, नाटक (प्रकाषित-अप्रकाषित) आ अभ्युक्ति के कालम रहे। हमरा जनला में डा. नन्द किशोर तिवारी जी के भास कृत अनुदित नाटकन के छोड़ि के ओकरा में 129 भोजपुरी नाटककारन के विवरन रहे। फेनु छठवां अंक में चिट्ठी का रूप में आपन नाटकन के जानकारी देले रहीं। ओह में उहाँ के छपल नाटकन 'साक्षात लक्ष्मी', 'आदमियत' आ पत्र-पत्रिकन में प्रकाशित एकांकियन के जानकारी देले रहीं जवना में शामिल बा 'छँवड़ा चोर', 'हँसले घर बसेला', 'अपराजित', 'परिमार्जन', 'न्याय', 'आकाशगंगा', 'होशयारी', 'बहुत अच्छा', 'गोबर पर के पइसा', 'लालपरी', 'रफूगर', 'बदरायन संबंध', 'सत्यवान', 'संत सदाशिव' आ 'तीन दिन बाकी'।
चौधरी जी के रंगश्री द्वारा प्रस्तुत नाटकन पर एक बेर कहनी, ”तू खाली अपने नाटकवा के मंचन मत करऽ। अउरीयो लोग के लिखल करऽ, तबे तऽ दुनिया जानी कि भोजपुरी कतना समृद्ध बा।“ हमहूँ कहनी भोजपुरिया नाटककार लोग भोजपुरी रंगमंच का सीमा के समझ-बुझके, मने-मन दर्शक दीर्घा में बइठ के लिखे तब नू नाटक मंचन लाएक होई। अइसन नाटक भोजपुरी में गिनल गुथल बा जवना के मंचन करते बानी। उनकर एगो बेवाक सवाल का रूप में उत्तर रहे। 'जब कुल्हि नाटककारे कर दिही त निर्देशक का करीहें?' 'तू निर्देशक हवऽ ओकरा के मंचन जोग बनावऽ'। चौधरी कन्हैया सिंह जी के ई बात हमरा मन में हरदम दर्ज रहेला। ओकरा बाद से हम उनकर एह आदेश रूपी सलाह के अनुज का रूप में अनुपालन करे के कोसिस में लागल बानी। सरग से उहाँ के असीरबाद मिलल तऽ कम से कम हमार नाट्य संस्था 'रंगश्री' उहाँ के लिखल धारदार, न्याय व्यवस्था पर चोट करत, ठेठ भोजपुरी कहाउत आ शब्दन से भरल हास्य नाटक 'न्याय' के संगे अन्याय ना होखे दिही।
मैना के एह विषेशांक का बहाने बड़ भाई के पुनः नमन।
----------------------------------
महेन्द्र प्रसाद सिंह,
अध्यक्ष 'रंगश्री'
सी-304, इस्पातिका अपार्टमेंट्स,
प्लाॅट सं-29, सेक्टर-4, द्वारका,
नई दिल्ली-110078
11.12.2020
मैना: वर्ष - 7 अंक - 120 (अक्टूबर - दिसम्बर 2020)
सदस्यता लें टिप्पणियाँ भेजें (Atom)
सब्सक्राइब लोकमन
कुल्ह सदस्य
फेसबुक से जूड़ीं
ट्वीट
परसिध पोस्ट
-
तू दुर्गा बनिके अईलू तोहरे बल वीर चलावत भाला। माई सरस्वती तू बनलू तोहरी किरिपा कविता बनि जाला। आठ भुजा नभचुम्बी धुजा नही मैहर मे सीढियाँ च...
-
भोजपुरी साहित्य के विकास के क्रम में एक से बढि के एक संतन के जोगदान बा। ओही परम्परा आगे बढावले बानी भीखा साहब जी। इंहा कऽ भोजपुरी कऽ कबी...
-
अंक के रचनाकार (मैना: वर्ष - 6 अंक - 116) संपादकीय संत साहित्य धरनीदास भीखादास लछिमी सखी पुरनकी धार (काव्य) महेंद्र मि...
-
भोजपुरी साहित्य के इतिहास लगभग एक हजार साल से अधिका पुरान बा। एह काल अवधि में भोजपुरी साहित्य एगो लमहर जतरा तय कइले बिया। कविता से शुरू ...
-
सबेरे-सबेरे निकलेनी जब काम पऽ अपना तऽ साँझी के खाना के मेयन बता के जानी कि वादा रहेला लवटि के आइब साँझी खा जरूर। जब दिन में आवेला फोन कई ब...
-
आवऽ आवऽ सँइया आवऽ बहरा से घरे छठिया बरत तुहूँ करे, भुईंया परी संझवत करे, अरघ देबे भिनसहरे, छठिया...। मिलिजुल कइल जाई दुनहूँ परानी पोखरा के...
-
सँझवत अक्टूबर-दिसम्बर 2020 वर्ष - 2 अंक-7 संपादकीय 1. बदल रहल बा भोजपुरी का प्रति नजरिया - रामरक्षा मिश्र विमल लेख/संस्मरण 2. रघुबीर नारायण ...
-
आजु मोरी घरनी आजु मोरी घरनी निकरली मोरे घर से, मोरा फाटि गइले आल्हर करेज। राम नाम सत सुनि मैं गइलों बउराई, कवन रछसवा गइल रानी के हो खाई।...
-
महिला लोगन के जोगदान हमेसा से समाज, संस्कृति अउर सभ्यतन के बनावे आ जोगावे में रहल बा। बात भाषा के होखे भा संस्कृति के, महिला लोग एकरा ह...
-
सोंचे में सकुचातानी कहे में भीतरे डेराइला, रोज अंजुरी में धुंध सहोरले दिल के कठवत में नेहाइला। बेवहार के बागि नोचाता फीकीर केहुके हइए नइखे...


text:
भोजपुरी, हिंदी, आ दक्खिन भारत के फिलिमन के सफल अभिनेत्री आ मोहक मुस्कान के मल्लिका सुप्रेरणा सिंह बहुत दिन बाद कानपुर के जेड-स्क्वायर मॉल में कालेज स्टूडेंटन का साथे आपन जनमदिन मनवली. एह मौका पर उनुका साथे उनुकर मम्मी शोभा सिंह आ कालेजिया लड़ीकियन के गोल बर्थ-डे केक काटके उनका के ढेरहन बधाई दिहल आ उनुका स्टारडम ला दुआ कइल.
हालही में हैदराबाद में अपना एगो फिलिम के शूटिंग क दौरान सुप्रेरणा सिंह अपना चहेता सुपर स्टार शाहरुख़ खान के बर्थ-डे पूरा यूनिट संगे मनवले रही.
(अपना न्यूज़)
30 total views, 2 views today


text:
बिहार के शिक्षा व्यवस्था के नया ऊँचाई मिलल बा एह साल. मैट्रिक में जब आधा से बेसी विद्यार्थी फेल क गइलें त कहल गइल कि एकरा से साफ बा कि नकल ना होखे दीहल गइल आ इम्तिहान ठीक से लीहल गइल.
बाकिर हकीकत सोझा आ गइल जब इंटर आर्ट्स के टॉपर रुबी राय के इहो नइखे मालूम कि कुल्ह कतना नंबर के इम्तिहान दीहली आ कवन कवन विषय रहुवे उनकर. 500 नंबर का जगहा 600 नंबर बता दीहली आ पॉलिटिकल साइन्स के प्रोडिकल साइन्स बतवली. इहो कहली कि एहमें खाना बनावे का बारे में सिखावल जाला.
रुबी राय के बाबूजी के कहना बा कि ऊ त तनिका ध्यान राखे के कहले रहलन प्रिन्सिपल साहेब से बाकिर ऊ त टॉपे करा दीहलन. अब सगरी भेद खुल जात बा काहे कि रुबी साधारण विद्यार्थी रहली टॉपर बने जोग का बारे में त सोचलो गलत कहाई. बाकिर इहो कहलन कि एह गड़बड़ में उनकर आपन कवनो हाथ हइखे.
अब बोर्ड हर फैकल्टी के टॉपरन के इन्टरव्यू ली आ जरुरत पड़ी त एह लोग के लिखितो इम्तिहान लीहल जाई.
66 total views, 5 views today


text:
भोजपुरिये में सबकुछ परोसे के अपना प्रयास के सफल करे खातिर तय कइल जा रहल बा कि अँजोरिया पर कोर्स आ कैरियर से जुड़ल सवाल आमन्त्रित कइल जाव. एहसे नवहियन के भोजपुरी से जुड़े के एगो मकसद मिल जाई. प्रश्न एह पोस्ट पर कमेण्ट का रुप में पुछल जा सकेला. सवाल भोजपुरी, हिन्दी़, भा अंगरेजी में होखे के चाहीं. प्रश्न कोर्स के जानकारी भा कैरियर के जानकारी लेबे खातिर होखे के चाहीं. कोशिश रही कि हर सवाल के जवाब दिहल जाव. अगर सवाल पहिले पुछल जा चुकल बा त ओकर जवाब जानकारी कोष में देखल जा सकी.
82 total views, 15 views today


text:
भोजपुरी सिनेमा के सुपर स्टार राकेश मिश्रा आजुकाल्हु ‘दिल तेरा आशिक’फिलिम के शूटिंग करत बाड़न.
निर्माता निर्देशक अतुल मिश्रा के एह फिलिम का बारे में राकेश मिश्रा बहुते उछाह में बाड़न. उनकर कहना बा कि एकर कहानी कुछ अलग तरह के बा जवन उनका बहुत पसंद आइल.
जानत चलीं कि अपना पहिलके फिलिम ‘प्रेम दिवानी’ से रातो रात स्टार बन गइल राकेश के उनकर फिलिम ‘दीवानगी हद से’ रिलीज का पहिलहीं सुपर स्टार बना दिहलसि. राकेश मिश्रा के एगो अउर फिलिम ‘प्यार किया तो डरना क्या’ जल्दिए रिलीज होखे वाली बा.
(शशिकांत सिंह, रंजन सिन्हा)
35 total views, 2 views today


text:
पुराभूगोल
पुराभूगोल (अंग्रेजी:Palaeogeography या paleogeography) इतिहासी भूगोल के शाखा बा। ई शब्दावली आमतौर पर भौतिक जमीनरूप खातिर इस्तेमाल होखे ला बाकी मनुष्य के सांस्कृतिक पर्यावरण खातिर भी इस्तेमाल कइल जा सकत बाटे। जब एकर फोकस ख़ाली थलरूप पर होला तब एही के पुराभूआकृतिबिज्ञान भी कहल जाला।
पुराभूगोल अइसन बहुत महत्व के जानकारी उपलब्ध करावे ला जवना के उपयोग कई प्रकार के बैज्ञानिक अध्ययन सब में होखे ला। उदाहरण खातिर अवसादी थाला सब के पुराभूगोलीय अध्ययन पेट्रोलियम भूबिज्ञान के अद्ययन में बहुत महत्व के जानकारी देला काहें से कि पृथ्वी के पुराना जमाना के भूआकृतिबिज्ञान के चट्टानी रिकार्ड स्तरबिग्यानी रूप में सुरक्षित रहे ला। पुरा भूगोल में फॉसिल सभ के अध्ययन भी शामिल होला आ ई क्रम-बिकास के अध्ययन मे महत्व वाली जानकारी देला। एह जानकारी में पुरान जीव प्रजातिन के रूप आ शरीर के रचना के साथै साथ उन्हन के बिलोपन के बारे में भी जानकारी मिले ले। पुराभूगोल के अध्ययन से महादीप बिस्थापन आ प्लेट टेक्टॉनिक के अध्ययन आ प्रमाण जुटावे में भी मदद मिले ला। पुरा भूगोल के अध्ययन से पुरान सुपर महादीप पैंजिया आ एकर भाग सभ के जानकारी मिलल जेवना से आज महादीप आ परबत सभ के उत्पत्ति आ इन्हन में बदलाव के ब्याख्या करे वाला सिद्धांत बन सकल।
इहो देखल जाय[संपादन करीं]
- पुराजलवायुबिज्ञान: प्राचीन काल के जलवायु के अध्ययन
- पुरापारिस्थितिकी
- Paleontology: Study of ancient life, often involving fossils and pollen (palynology).
- Paleosol
- Physical geography
- Plate tectonics: Behavior of plates covering the surface of the Earth.
अउरी पढ़े खातिर[संपादन करीं]
- Irving, Edward (फरवरी 8, 2005). "The Role of Latitude in Mobilism Debates". PNAS. 102 (6): 1821–1828. Bibcode:2005PNAS..102.1821I. doi:10.1073/pnas.0408162101.
{{cite journal}}: CS1 maint: ref duplicates default (link)
संदर्भ[संपादन करीं]
- ↑ Blakey, Ron. "Paleogeography and Geologic Evolution of North America". Global Plate Tectonics and Paleogeography. Northern Arizona University. Retrieved 2008-07-04.
बाहरी कड़ी [संपादन करीं]
- Library of Paleogeography
- Global Paleogeography (Ron Blakey, Northern Arizona University)


text:
पुरूबी बेयार से रसगर भइल गँवई सुघरई के सँवारत, ओकरे छटा के उज्जर अंजोरिया में छींटत-बिदहत कविवर अनिरुद्ध के गीत आ कवितई अपना तेज धार में सभे पाठक आ श्रोता लोगन के बहा ले जाये के कूबत राखेले। अनिरुद्ध जी के गीत आ कवितई अपना स्पर्श मात्र से पथरो पर दूब उगावे लागेले। फेर कतनों नीरस मनई काहें ना होखों, ओकरा के सरस होखे में देर ना लागे।जवने घरी भोजपुरी गीत भा कविता मंच पर ले जाइल, उपहास करावत रहे, ओही घरी अनिरुद्ध जी अपने गीतन से हिन्दी काव्य मंचन भोजपुरी के प्रतिष्ठे भर ना दिलववलें बलुक भोजपुरी कवितई के मंच के जरूरी हिस्सा बनावे में कवनों कोर-कसर ना रखलें। अनिरुद्ध जी के गीत भा कविता समकालीन कवनों भाषा के गीत भा कविता से बीस ना रहे त ओनइसो ना रहे। हिन्दी के बड़-बड़ साहित्यकारन के सोचे आ ई कहे के मजबूर कर देलन कि ‘आजु भोजपुरी साहित्य कवनों दोसरा भाषा का साहित्य से कमतर नइखे।’ गीत के आपन एगो अनूठी दुनिया होले जवन अमर बेल लेखा हर काल में फूलत-फरत रहेले, लोग ओकरा संगे थिरकत रहेला। कुछ-कुछ भा ढेर अइसने कुछ अनिरुद्ध जी के गीतन का संगे होत रहे, लोग उनुका गीत सुनते अपना के भुला जात रहलें।
अनिरुद्ध जी के जनम सारण जिला के गंडक नदी के किनारे बसल एगो गाँव डीही में भइल रहे। लइकई से लेके पूरा जिनगी गांवे में बीतल आ नोकरियो के बेरा गाँवे ठीहा-ठेकाना रहे। अइसने में खेती-बारी,मड़ई-छान्ह, गोरू-बछरू, गाय-भइस आ गँवई मन-मिजाज के जवन सुख-दुख देखले-जीयलें, उहे उनुका रचना के अंग बन गइल। ओकरे परतोख देत कवि के कहनाम बा-
राह उ गरिया गावे रे,
गाँव बेअरिया गावे रे।
अनिरुद्ध जी गाँव-गिरांव में रचल-बसल आ ओही के जीये वाला कवि बानी। उनुके कविता गाँव के ओह हर चिजु से जुड़ल बा जवन गँवई जिनगी के प्रतिबिम्बित करेला। रउवों देखीं-
गदबेरा देखत मग मड़ई-मड़ई मइया
बन से सभ ग्वाल-बाल लौटे अब ले गइया
खेती-किसानी अनिरुद्ध जी के सांस में बसल रहल। मालिक कहि के उनुका गाँव के लोग उनुका के बोलावत रहलें आ उहाँ के सभे के सुख-दुख के सहभागियो बनत रहलें। एह बाति के उनुके घर का लोगन के संगे गाँव का लोग आ संघतियो लोग सकरले बा। अइसना में गाँवन में होखे वाला हर क्रिया-कलाप से जुड़ाव स्वाभाविक बा। ओह जुड़ाव में आत्मीयता त होखबे करेला संगही आध्यात्म के दर्शनों होखे लागेला। देखीं-
‘हरवाही में हलधर लौकें चरवाही में कान्हा’
गाँव के चित्रित अपना काव्य में अइसना ढंग के अनिरुद्ध जी कइले बानी कि पढ़वइया भा सुनवइया के मन अनासे अपना गाँव में चलि जाला। उहो ओह हर घटना के साक्षी बन जाला। एगो चित्र देखीं-
घंटी बाजल गउँवा जागल बटिया रहे पुकार
गोजी नाचे बछिया घुंघुरू बाजे गछिया पार
भोर किरिनियाँ रँगे नजरिया मनवा रँगलs प्यार
प्रान चोरवले उड़े चिड़इया थाके नयन निहार।
जब आउर जहवाँ गाँव के बात होखेला, उहाँ के मनई के जिनगी जिये के तौर-तरीकन के बात होखेला। ओह में जिनगी खातिर पानी के बाति ना होखे, सम्भव नइखे। गाँव में पीए खातिर पानी जुटावल पहिले बड़ समस्या रहल बा। एकरा ला गाँव के मेहरारून आ लइकिन के पानी जुटावे क दुरूह कारज करे के पड़त रहे। कुइयाँ, ईनार, नदी-नार से पानी लेके आवे के पड़त रहे। ओह मेहरारून के पनिहारिन कहल जात रहे। इहों बात अनिरुद्ध जी के लेखनी से बाचल नइखे। हमरा त ई बुझाला कि ई अइसन बात रहे जवना से अनिरुद्ध जी के पहिचान बनल। अपने पनिहारिन गीत का चलते अनिरुद्ध जी चरचा में अइलें। उहे गीत इनका पहिचान बन गइल। उनके पहिलकी किताब बन गइल। सौंदर्य बोध, बिम्ब आ अतिशयोक्ति के बरियार उदाहरण बन गइल। ओइसन बिम्ब आ चित्रण आउर कतहूँ ना मिलेला। रउवो देखीं-
दिल-दरियाव घड़ा में जीवन, घट में बहता पानी
घइला में नदिया के भर के उमड़ल भरल जवानी
अँचरा के सब पाल उड़वले, भुंइए नाव चलेला॥
अनिरुद्ध जी के एगो अइसन आउर परयास रहल जवना के चरचा बहुते जरूरी बा। भोजपुरी गीत भा कविता के एगो संकुचित दायरा से बाहर लिया के अइसन फ़लक देले बाड़न जवना पर आँख बरबस ठहर जाले। भोजपुरी गीत भा कवितई श्रिंगार से बहरे निकसे में भा ओकरा के बाहर निकालल अपना पैर पर कुल्हाड़ी मारे लेखा ढेर लोग बुझेला भा अगर ई कहल जाव कि टिकुली,साड़ी,कमरिया,नजरिया से बहरे झांकल लोग ना चाहेले बाक़िर अनिरुद्ध जी एह चीजु के तुरलें। एगो उदाहरण देखीं सभे-
चम्पई चुनरिया ऊ खेतवा के अरिया
लहरेला कुसुमी किनार।
चल-चल खेतवों से आवे पुकार
चल-चल आइल बा इहे तेवहार
झांझरवा झनन-झनन बोले॥
अनिरुद्ध जे के लेखनी देश से लेके श्रम, ऋतु आ भोर से लेके साँझ के संगे अध्यात्मों पर खूब चलल। उनुका लेखनी से कहीं कुंअर सिंह महिमामंडित भइलें त तुलसी, बाल्मीकी आ सूरदास के खातिर उनुकर नेह उमड़ल। लोकधुन में कृष्ण लीला के पिरोवे में अनिरुद्ध जी जरिकों ना पछुअइलें।एगो चित्र सोझा बा, देखीं-
झूलत कुंडल नील कमाल मुख,लट भँवरा घुँघराला
मोर मुकुट कर बेनु पीत पट, उर सोभे बनमाला
भाल तिलक छवि कामदेव उ देखत रूप लजाय।
ठुमुकत श्याम चलत रुन-झुन पग पैजनियाँ बजि जाय॥
भोजपुरी में आध्यात्म उहो कृष्ण बाल लीला पर बहुत कम कवि लोगन के लेखनी चलल बा। अनिरुद्ध जी के ‘कृष्ण बाल-लीला आ दोहावली’ एह खाली जगह के नीमन से भरले बा। आध्यात्म के ओह ऊँचाई पर पहुंचल बा जवना पर केकरो रस्क हो सकेला। एगो चित्र देखी-
नटखट करनी से अगुता के
ओखल बान्हे कन्हइया,
मइया, ओखल बान्हे कन्हइया॥
कृष्ण जनम आ उनुका गोकुल गमन के पारंपरिक सोहर से सजावल आ लोक कंठ तक पहुंचावल कमतर नइखे। अनिरुद्ध जी के एहु में महारत रहे। देखीं सभे-
सुपवा में लेइ के बलकवा
त बसुदेव जी चलि चले हे,
ललना,छछकल उमड़ल जमुनवा
निहारि के ठमक गइले हे।
जमुना के कइले परनाम,
बदन जल छींटी लेले हे,
ललना, उफनत नदिया हहाये
त, ठाढ़े पँवर गइलें हे॥
उनुका पुस्तक ‘कृष्ण बाल-लीला आ दोहावली’ में कृष्ण बाल लीला का बहाने अध्यात्म के कुल्हि बिन्दुअन के समेटत भोजपुरी साहित्य के भंडार में अइसन रत्न अनिरुद्ध जी दीहले, जवना के देखि-पढ़ के भोजपुरी साहित्य अघा गइल।
भोजपुरी साहित्य में ‘पनिहारिन’ से शुरू भइल जतरा गीतन के गाँव से होत ‘कृष्ण बाल-लीला आ दोहावली’ ले जा के ठहर गइल। उनुका ढेर साहित्य अभी प्रकाशन के बाट जोह रहल बा, जवन देर-सबेर भोजपुरी भाषा के भंडार भरबे करी। एकरे संगही उनुका चरन में आपन प्रणाम निवेदित करत हम अपने लेखनी के विश्राम दे रहल बानी।
- जयशंकर प्रसाद द्विवेदी


text:
महिला : खतौली मुजफ्फरनगर, बेल्हा प्रतापगढ़, फरीदपुर बरेली, शाहाबाद हरदोई, पिलखुवा हापुड़, चांदपुर बिजनौर, नगर पालिका परिषद बलरामपुर-बलरामपुर, नजीबाबाद बिजनौर, नगीना बिजनौर, नगर पालिका परिषद महोबा-महोबा, नगर पालिका परिषद कासगंज- कासगंज, नगर पालिका परिषद शामली- शामली, शिकोहाबाद फिरोजाबाद, नगर पालिका परिषद सुलतानपुर-सुलतानपुर, नगर पालिका परिषद गाजीपुर-गाजीपुर, खुर्जा बुलंदशहर, अकबरपुर अंबेडकरनगर, नगर पालिका परिषद गोंडा, नगर पालिका परिषद बस्ती, नगर पालिका परिषद एटा, नगर पालिका परिषद पीलीभीत, नगर पालिका परिषद ललितपुर, नवाबगंज बाराबंकी, नगर पालिका परिषद लखीमपुर, नगर पालिका परिषद बदायूं, नगर पालिका परिषद उन्नाव, खोड़ा-मकनपुर गाजियाबाद, नगर पालिका परिषद रायबरेली, नगर पालिका परिषद फतेहपुर, नगर पालिका परिषद अमरोहा, नगर पालिका परिषद संभल, नगर पालिका परिषद जौनपुर, नगर पालिका परिषद इटावा, नगर पालिका परिषद रामपुर, नगर पालिका परिषद शाहजहांपुर, नगर पालिका परिषद मुजफ्फरनगर, लोनी गाजियाबाद।
ओबीसी : नानपारा बहराइच, नौतनवा महराजगंज, जमनिया गाजीपुर, बड़ौत बागपत, महमूदाबाद सीतापुर, बीसलपुर पीलीभीत, अहरौरा मीरजापुर, नहटौर बिजनौर, किरतपुर बिजनौर, लहरपुर सीतापुर, देवबंद सहारनपुर, सिकंदराबाद बुलंदशहर, एत्मादपुर आगरा, मवाना मेरठ, संडीला हरदोई, दातागंज बदायूं, रुदौली फैजाबाद, मुरादनगर गाजियाबाद, सांडी हरदोई, नगर पालिका परिषद महराजगंज, गुलावटी बुलंदशहर, तिलहर शाहजहांपुर, जाहंगीराबाद बुलंदशहर, मोहम्मदाबाद गाजीपुर, मुंगराबादशाहपुर जौनपुर, खेकडा बागपत, पडरौना कुशीनगर, कैराना शामली, हाटा कुशीनगर ,खैराबाद सीतापुर, ठाकुरद्वारा मुरादाबाद, बरुआ सागर झांसी, मल्लावां हरदोई, भदोही संतरविदासनगर, नगर पालिका परिषद मऊ। ओबीसी महिला : सरधना मेरठ, टांडा अंबेडकरनगर, शाहगंज जौनपुर, नगर पालिका परिषद कुशीनगर, शेरकोट बिजनौर, हसनपुर अमरोहा, बिलारी मुरादाबाद, नवाबगंज बरेली, गंगोह सहारनपुर, नूरपुर बिजनौर, बहेड़ी बरेली, स्वार रामपुर, करनैलगंज गोंडा, रसड़ा बलिया, अफजलगढ़ बिजनौर, जलालपुर अंबेडकरनगर, मुबारकपुर आजमगढ़, टांडा रामपुर। एससी महिला : नगर पालिका परिषद मैनपुरी, कालपी जालौन, नगर पालिका परिषद औरैया, मिश्रिख नैमिषारण्य सीतापुर, सोरों कासगंज, शिकारपुर बुलंशहर, भरवारी कौशांबी, झींझक कानपुर देहात, गौरीगंज अमेठी।
एससी : चंदौसी संभल, कायमगंज फर्रुखाबाद, कोंच जालौन, मौदहा हमीरपुर, चिरगांव झांसी, मुगलसराय चंदौली, सरसांवा सहारनपुर, बिंदकी फतेहपुर, स्याना बुलंदशहर, चरखारी महोबा, पुखरांया कानपुर देहात, भरथना इटावा, हल्दौर बिजनौर, टुंडला फिरोजाबाद, जसवंतनगर इटावा सिकंदराराऊ हाथरस।
महिला : शम्साबाद फरुर्खाबाद, बुढ़ना मुजफ्फरनगर, शाहाबाद रामपुर, पाकबड़ा मुरादाबाद, थानाभवन शामली, फतेहपुर बाराबंकी, डासना गाजियाबाद, रुद्रपुर देवरिया, नौगावां सादात अमरोहा, सहजनवां गोरखपुर, कटरा शाहजहांपुर, समधन कन्नौज, इस्लामनगर बदायूं, झूंसी इलाहाबाद, कुंदरकी मुरादाबाद, बाबरपुर अजीतमल औरैया, मीरापुर मुजफ्फरनगर, बैरिया बलिया, किठौर मेरठ, करहल मैनपुरी, कुंडा प्रतापगढ़, कांठ शाहजहांपुर, सिरसी संभल, कोडा जहानाबाद फतेहपुर, रेवती बलिया, लालगंज प्रतापगढ़, तंदौर अहमदाबाद सीतापुर, वजीरगंज बदायूं, पुरदिलनगर हाथरस, भरगैन कासगंज, ननौता सहारनपुर, अगवानपुर मुरादाबाद, चिरैयाकोठ मऊ, ठिरिया जावतखां बरेली, सिरौरी बरेली, गुन्नौर संभल, बेवर मैनपुरी, किरावली आगरा, अलापुर बदायूं, तिरवागंज कन्नौज, सहावर कासगंज, सैदपुर गाजीपुर, उसकाबाजार सिद्धार्थनगर, तुलसीपुर बलरामपुर, उझारी अमरोहा, सहसपुर बिजनौर, धौरहरा लखीमपुर खीरी, सिवालखास मेरठ, सिद्धौली सीतापुर, कुरावली मैनपुरी, खेरागढ़ आगरा, राया मथुरा, महोली सीतापुर, बांसडीह बलिया, डकिया मुरादाबाद, छर्रा अलीगढ़, मंडवर बिजनौर, खिवाई मेरठ, सहतवार बलिया, बेल्हरा बाराबंकी, सोनौली महराजगंज, परसपुर गोंडा, नसीराबाद रायबरेली, हर्रा मेरठ, कुलपहाड़ महोबा, रानीगंज प्रतापगढ़, दौराला मेरठ, काकोरी लखनऊ, सरायंमीर आजमगढ़, पिनाहट आगरा, पाली हरदोई, जोया अमरोहा, बबराला संभल, उमरीकला मुरादाबाद, मलिहाबाद लखनऊ, पचपेड़वा बलरामपुर, हैदरगढ़ बाराबंकी, शाहजहांपुर मेरठ, शाही बरेली, उसहैत बदायूं, रूरा कानपुर देहात, सिडपुरा कासगंज, सैदपुर बदायूं, गोपामऊ हरदोई, मौरांवा उन्नाव, कमालगंज फर्रुखाबाद.
ओबीसी : केराकत जौनपुर, टीकरी बागपत, भारतगंज इलाहाबाद, करनावल मेरठ, फलावदा मेरठ, सादात गाजीपुर, मसवासी रामपुर, सुलतानपुर चिलकाना सहारनपुर, अतरौलिया आजमगढ़, रिठौरा बरेली, खमरिया भदोही संत रविदास नगर, मडियाहूं जौनपुर, पिपराइच गोरखपुर, तालग्राम कन्नौज, गढ़ी पुख्ता शामली, बढ़ापुर बिजनौर, बेल्थरा रोड बलिया, शाहपुर मुजफ्फरनगर, बिसारतगंज बरेली, सेवरही कुशीनगर, देवरनिया बरेली, पीपीगंज गोरखपुर, दरियाबाद बाराबंकी, शोहरतगढ़ सिद्धार्थनगर, कोइरीपुर सुलतानपुर, जरवल बहराइच, निधौली कलां एटा, अल्लागंज शाहजहांपुर, मीरगंज बरेली, कौड़ियागंज अलीगढ़, मोहम्मदाबाद गोहना मऊ, सुबेहा बाराबंकी, छपरौली बागपत, जलालाबाद शामली, अमिला मऊ, सैय्यदराजा चंदौली, फूलपुर आजमगढ़, सिकंदरपुर बलिया, गंगापुर वाराणसी, गोसाईंगंज फैजाबाद, महाराजगंज रायबरेली, रुधौली बाजार बस्ती, उनवल गोरखपुर, ऊन शामली, ऊंचाहार रायबरेली, कबराई महोबा, भोजपुर धर्मपुर मुरादाबाद, औरंगाबाद बुलंदशहर, जानसठ मुजफ्फरनगर, लार देवरिया, अंतू प्रतापगढ़, निचलौल महाराजगंज, काठ मुरादाबाद, साहनपुर बिजनौर, जहानाबाद पीलीभीत, बेहट सहारनपुर, खेतासरायं जौनपुर, बिलसंडा पीलीभीत, कछुआ मीरजापुर, फतेहगंज पश्चिम बरेली, मनियर बलिया, भाटपार रानी देवरिया, खानपुर बुलंदशहर, हंडिया इलाहाबाद, पैंतेपुर सीतापुर, कप्तानगंज कुशीनगर, जलाली अलीगढ़, ज्ञानपुर भदोही संतरविदास नगर, गोहांड हमीरपुर, माहुल आजमगढ़, भटनीबाजार देवरिया, दिलदार नगर गाजीपुर, फूलपुर इलाहाबाद, बेसवां अलीगढ़, झिझंना शामली, खरगूपुर गोंडा, देवां बाराबंकी, कटरा गोंडा.
ओबीसी महिला : फरीदपुर बरेली, कोपागंज मऊ, कैमरी रामपुर, शीषगढ़ बरेली, धौराटांडा बरेली, रामपुरी कारखाना देवरिया, रिछा बरेली, बरखेड़ा पीलीभीत, जंगीपुर गाजीपुर, न्यूरिया हुसौनपुर पीलीभीत, महाराजगंज आजमगढ़, अदरीमऊ दोघट बागपत, मुंडेराबाजा गोरखपुर, लावड मेरठ, गुलडिया बदायूं, बहादुरगंज गाजीपुर, वलीदपुर मऊ, एलम शामली, खड्डा कुशीनगर, जलालबाद बिजनौर, इल्तिफातगंज अंबेडकरनगर, घोसिया भदोई संतरविदास नगर, बरियापुर देवरिया, भदरसा फैजाबाद, सिसौली मुजफ्फरनगर, मगहर संतकबीरनगर, कटना मेदनीगंज प्रतापगढ़, मछलीशहर जौनपुर, शेरगढ़ बरेली, अम्बेहटापीर सहारनपुर, जैदपुर बाराबंकी, मधुबन मऊ, निजामाबाद आजमगढ़, मेंहदावल संतकबीरनगर, मऊअइमा इलाहाबाद, तालग्राम कन्नौज, घोसी मऊ, सिसवां बाजार महाराजगंज, नगर पंचायत खीरी लखीमपुर खीरी.
एससी : बिसंडा बुजुर्ग बांदा, बिलग्राम कासगंज, बकेवर इटावा, नवाबगंज उन्नाव, राधाकुंड मथुरा, सरांय आकिल कौशांबी, कटघर लालगंज आजमगढ़, अझुबा कौशांबी, सिद्धौर बाराबंकी, शंकरगढ़ इलाहाबाद, दोस्तपुर सुलतानपुर, नगराम लखनऊ, ओबरा सोनभद्र, कछौना पतसेनी हरदोई, ऊमरी जालौन, रामपुर मनिहारन सहारनपुर, रसूलाबाद कानपुर देहात, सासनी हाथरस, मैलानी लखीमपुर खीरी, अजमतगढ़ आजमगढ़, ज्योतिखुड़िया मैनपुरी, हैदराबाद उन्नाव, खरखौदा मेरठ, नरैनी बांदा, नगर पंचायत चंदोली चंदौली, अटसू औरैया, नई बजार भदोही संतरविदास नगर, बाजना मथुरा, तीतरों सहारनपुर, भोगांव मैनपुरी, दोहरीघाट मऊ, सुरियांवा भदोही संतरविदास नगर, जटारी अलीगढ़, नंदीगांव जालौन, हथगाम फतेहपुर, एससी महिला : बनकटी बस्ती, करारी कौशांबी, एका फिरोजाबाद, फतेहाबाद आगरा, जेवर गौतमबुद्धनगर, बीबीनगर बुलंदशहर, नेवाडी गाजियाबाद, रेसेरोजा शाहजहांपुर, बदलापुर जौनपुर, नंदगांव मथुरा, अमरौधा कानपुर देहात, तिंदवारी बांदा, घिरौर मैनपुरी, भोकरहेडी मुजफ्फरनगर, बरसाना मथुरा, चुर्क भूरमा सोनभद्र, बडहलगंज गोरखपुर, गोलाबाजार गोरखपुर, रामकोला कुशीनगर. साभार एनबीटी


text:
शरावती नदी
शरावती नदी दक्खिन भारत के पच्छिमी घाट परबत श्रेणी से निकले वाली आ अरब सागर में गिरे वाली एगो प्रमुख नदी हवे। ई नदी पूरा तरीका से भारतीय राज्य कर्नाटक में बहे ले। नदी के कुल लंबाई 128 किमी (80 मील) बाटे आ ई अंबुतीर्थ से निकल के उत्तर कन्नड़ जिला के होनावर नाँव के जगह पर अरब सागर में गिरे ले; नदी के बेसिन के कुल रकबा 2,985 किमी2 (3.213×1010 वर्ग फु) बाटे।[1]
शरावती नदी के परसिद्धि एह पर बने वाला जोग झरना से हवे जे भारत के प्रमुख झरना सभ में से एक हवे।
नाँव[संपादन करीं]
शरावती नदी के उदगम अंबुतीर्थ नाँव के जगह से होखे ला। एह जगह आ नदी से जुड़ल एगो कथा चलन में हवे। कथा के मोताबिक हिंदू धर्म में बिष्णु के अवतार मानल जाए वाला श्रीराम एहिजे अपना बनगमन के समय सीता के पियास लागे पर जमीन में एगो तीर मरलें जहाँ से पानी के सोता फूट बहल। एकरा के अंबुतीर्थ कहल जाला आ इहे शरावती के उदगम हवे। शरावती नाँव के पाछे भी इहे कहानी बतावल जाला, संस्कृत में "शर" के मतलब बाण होला।
नदी मारग[संपादन करीं]
अंबुतीर्थ पच्छिमी घाट के परबत श्रेणी सभ में 730 मी (2,400 फीट) के ऊँचाई पर बा। अंबुतीर्थ कर्नाटक राज्य के शिवमोगा जिला के तीर्थहल्ली तालुका में पड़े ला आ तहसील के मुख्यालय से लगभग 15 किमी के दूरी पर बा। एहिजा से निकले के बादे नदी पर बंधा बना के बिजली बनावे वाला प्लांट लागल बा। ऊपरी, पहिला प्लांट के महात्मा गाँधी पनबिजली प्लांट कहल जाला।
आगे जा के नदी जोग झरना बनावे ले; झरना के ऊँचाई 253 मीटर (830 फीट) बाटे आ ई मेघालय के नोहकलिकाई आ गोवा के दूधसागर झरना के बाद भारत के तिसरा सभसे ऊँच झरना हवे। ई कर्नाटक आ भारत के एगो प्रमुख पर्यटक आकर्षण हवे। एहिजे पनबिजली प्रोजेक्ट खातिर बंधा बनावल गइल बा।
नदी के कुल लंबाई 128 किमी (80 मील) बाटे आ ई अंबुतीर्थ से निकल के कर्नाटक के शिमोगा आ उत्तर कन्नड़ जिला में बहे ले। एह नदी के पूरा थाला (बेसिन) के रकबा 2,985 किमी2 (3.213×1010 वर्ग फु) बाटे।[1] एकर मुख्य सहायिका नदी सभ में नंदीहोले, हरिद्रावती, माविनाहोले, हिलकुंजी, यानेहोले, हुरलीहोले आ नागोदीहोले नदी बाड़ी सऽ।
नदी के तीरे बसल शहर सभ में सभसे प्रमुख सागर नाँव के कस्बा बाटे। ई कस्बा जोग झरना से करीबन 24 किमी के दूरी पर बा।
अंत में शरावती उत्तर कन्नड़ जिला के होनावर नाँव के जगह पर अरब सागर में गिरे ले। एह तरीका से ई पच्छिमी घाट के पच्छिम ओर के बहे वाली नदी हवे।
गैलरी[संपादन करीं]
जोग झरना, बिना बरखा के सीजन में
संदर्भ[संपादन करीं]
- ↑ 1.0 1.1 A detailed study on the Sharavati river is made by Saira Varghese Kidangan. "Quantification of Hydrological responses to landuse changes using Remote Sensing and GIS techniques" (PDF). Online webpage of Indian Institute of Remote Sensing, National Remote Sensing Agency. Dept. of Space, Government of India. Archived from the original (PDF) on 2007-10-08. Retrieved 2007-05-21.


text:
माँ केला देवी फिल्म्स आ निर्माता धीरेन्द्र चौबे के भोजपुरी फिलिम ‘छोरा गंगा किनारे वाला’ के क्लाइमेक्स सीन के शूटिंग मुंबई में शूट कइल जा रहल बा. एह क्लाइमेक्स सीन के मौका प फिलिम के सगरी कलाकार मौजूद बाड़न.
मुख्य भूमिका में प्रदीप पाण्डेय चिंटू बाड़न आ निर्देशन राजकुमार आर.पाण्डेय के बा.
पिछला दिने एह फिलिम के कुछ शूटिंग हरिद्वार में कइल गइल रहे काहेकि ‘छोरा गंगा किनारे वाला’ फिलिम में गंगा नदी देखावलो त लाजमी रहल. आ अब एकर क्लाइमेक्स सीन मुंबई में शूट कइल जात बा. अब थोड़िके शूटिंग करे के रह गइल बा जवना के जल्दिए पूरा लिहल जाई. आ फिलिम के अह साल दुर्गा पूजा बेरा ले रिलीज़ कइल जा सकऽता.
(संजय भूषण पटियाला)
30 total views, 2 views today


text:
गौरव तिवारी खबर प्रतापगढ़ से है जहां समाजवादी पार्टी के राष्ट्रीय अध्यक्ष अखिलेश यादव के निर्देश पर तिरंगा यात्रा निकालकर हर घर तिरंगा लगान...
गौरव तिवारी
खबर प्रतापगढ़ से है जहां समाजवादी पार्टी के राष्ट्रीय अध्यक्ष अखिलेश यादव के निर्देश पर तिरंगा यात्रा निकालकर हर घर तिरंगा लगाने के कार्यक्रम हेतु समाजवादी पार्टी कार्यालय मीरा भवन से निवर्तमान जिलाध्यक्ष छविनाथ यादव की अगुवाई में तिरंगा यात्रा का आयोजन हुआ ।
तिरंगा यात्रा समाजवादी पार्टी कार्यालय से चलकर अम्बेडकर चौराहा पर डा.भीमराव अम्बेडकर की प्रतिमा पर माल्यार्पण किया गया।
भारत माता की जय, इंकलाब जिंदाबाद, वंदेमातरम व अमर शहीदों का नारा लगाते हुए तिरंगा यात्रा आगे बढ़ते हुए श्री राम चौराहा पर सुभाष चंद्र बोस की प्रतिमा पर माल्यार्पण कर चौक घंटाघर होते हुए भंगवा चुंगी पर शहीद भगत सिंह की प्रतिमा पर माल्यार्पण कर लोहिया तिराहा लोहिया पार्क में डा.रामनोहर लोहिया की प्रतिमा पर माल्यार्पण कर तिरंगा यात्रा का समापन किया गया।
इस तिरंगा यात्रा में रानीगंज विधायक डा. आरके वर्मा, पट्टी विधायक रामसिंह पटेल, पूर्व विधायक नागेंद्र सिंह मुन्ना यादव, नि.जिलामहासचिव अब्दुल कादिर जिलानी, आशुतोष पाण्डेय, जगदीश मौर्या, मनीष पाल, पप्पू यादव, साबिर अली, वासिक खान, डा.रामबहादुर पटेल, डा. शेर बहादुर यादव, रमेश यादव, रामबचन यादव, रामधन यादव, मो. समीम, बृजेश यादव, हरीश शुक्ला, लल्लू सिंह, उर्मिला यादव, शान्ति सिंह, बबलू यादव, राजू यादव, साजिद अली, विजय यादव, रमाशंकर यादव, जुबैद अहमद, नरेंद्र पाल, प्यारेलाल खैरा, संतोष यादव, अमरपाल यादव, मुकेश पाल, शिवकुमार यादव, सुरेश यादव, कमरूल हसन, सुधीर श्रीवास्तव, शोएब, मकसूद अहमद,अहमद अली, विकास यादव, विवेक यादव आदि लोग उपस्थित रहे।


text:
भारतीय अंतरिक्ष अनुसंधान संगठन – इसरो – आजु अंतरिक्ष के क्षेत्र में एगो बड़हन उपलब्धि हासिल करत आपन आजु तकले के सबले भारी आ शक्तिशाली रॉकेट जीएसएलवी मार्क-3 से भारतीय संचार उपग्रह जीसैट-19 के सफल प्रक्षेपण आंध्र प्रदेश के श्रीहरिकोटा से कइलसि. एकरा पहिले भारी उपग्रहन के छोड़े खातिर विदेश के सहायता लेबे के पड़त रहे. बाकिर अब ई काम खुदे क के इसरो एगो नया कीर्तिमान गढ़ दिहलसि. एह सफलता प राष्ट्रपति प्रणव मुख़र्जी, उपराष्ट्रपति मोहम्मद अंसारी आ प्रधानमंत्री नरेन्द्र मोदी इसरो के वैज्ञानिकों के बधाई दिहले बाड़ें आ एकरा से देश के गौरव बढ़े के बात कहले बाड़ें.
बलिया के रसड़ा कोतवाली इलाका के रेखहां गाँव के दू गो फरीकन में काल्हु रात झगड़ा का बाद भइल मारपीट में एगो नवही के मौत हो गइल आ आधा दर्जन लोग घवाहिल हो गइल बाड़ें.
मुकदमा के मनमाफिक फैसला देबे से मना कइला प कुछ लोग केराकत के तहसीलदार प्रेम कुमार राय के घवाहिल क दिहलें. बतावल जात बा कि डियूटी प जाए ला तहसीलदार जब अपना डेरा से निकललन त बाहर कुछ लोग उनुका से एगो मुकदमा में अपना पक्ष में फैसला देबे के कहल. आ तहसीलदार के एहसे मना कइला प उनुका प हमला बोल दीहल. ॉ
जौनपुर जिला जेल में जिला प्रशासन के छापा का दौरान एगो कैदी का लगे मोबाइल फोन बरामद भइल. एह छापा में जिलाधिकारी सर्वज्ञराम मिश्र, पुलिस अधीक्षक शैलेश कुमार पाण्डेय, अपर पुलिस अधीक्षक (नगर) डा. अनिल कुमार पाण्डेय, नगर मजिस्ट्रेट इन्द्रभुषण वर्मा, पुलिस क्षेत्राधिकारी (नगर) अमित राय वगैरह अधिकारी शामिल रहलें.
सोनभद्र के बभनी इलाका में एगो गाड़ी के पलटी मरला का बाद दू जने के मौत हो गइल आ नौ जने घवाहिल हो गइलें. ई लोग छत्तीसगढ़ के घटाकुड के निवासी रहल आ अपना बहू के विदाई करावे ला बभनी इलाका के खैराडीह गांव आवत रहुवे. एही बीच करमघट्टी गांव का लगे गाड़ी खाई में पलट गइल.
कैमूर जिला के कुदरा इलाका में बसहीं गाँव का नियरा भोजपुर जिला के जगदीशपुर इलाका के श्रीभगवान सिंह के लाश एगो सुनसान जगहा से बरामद भइल बा. लाश प गोली लगला के कई गो निशान बा.
पूर्वी चंपारण जिले के कल्याणपुर इलाका के बड़हरवा गांव में जमीन का झगड़ा में एगो औरत के पीट पीट के जान ले लीहल गइल. मरे वाली औरत के उमिर करीब साठ बरीस के रहल.
सारण जिला के मकेर इलाका के भाथा पंचायत के मुखिया नीलम सिंह के पति अनिल सिंह के गोली मार के जान ले लीहल गइल बा. अनिलो सिंह भाथा गाँव के मुखिया रहल रहलन. एगो बिआह से मोटरसाइकिल से लवटत घरी भाथा चौक प पहिले से घात लगा के बइठल कुछ लोग उनुका के गोली मार के घवाहिल क दीहल. पटना मेडिकल कॉलेज अस्पताल लेके चहुँपला प डाक्टर उनुका के मर चुकल घोषित क दीहलें.
सोनभद्र के चोपन इलाका के कनौरा गाँव के प्रधान रमेश मौर्या का काल्हु रात दू गो बदमाश गोली मार के हत्या क दीहले सँ. दवा के कारोबारी से दवाई खरीदे का नाम प दोकान खोलववले सँ आ जब ऊ घरे जाए खातिर घूमलें त पीछे से गोली मार दीहले सँ.
पश्चिम चंपारण जिला के बलथर इलाका में माझर पुल के नियरा मोटरसाइकिल से जात चनपटिया के चूड़ा मिल मालिक भरतजी प्रसाद के गोली मारके जान ले लीहल गइल आ उनुका लगे से तीन लाख रुपिया लूट ले गइले सँ. भरतजी प्रसाद सिकटा से तगादा वसूली क के अपना एगो कर्मचारी साथे चनपटिया आवत रहले जब ई वाकया भइल.
मिर्जापुर के जिगना इलाका में काल्हु जयमाल होखत घरी एगो नवही दुलहिन के माँग प सेनूर फेंक दिहलसि. एकरा बाद दुलहा बिआह करे से मना क दिहलसि. बाद में दुलहिन के बिआह ओही नवही से करा दीहल गइल जे सेनूर फेंकले रहुवे.
26 total views, 1 views today


text:
विन्ध्याचल (मिर्जापुर), 17 मार्च(वार्ता). विश्व प्रसिद्ध विन्ध्याचल नवरात्र मेला के अभेद सुरक्षा व्यवस्था अयोध्या , मथुरा, आ विश्वनाथ मंदिर का तर्ज पर कइल गइल बा. मेला में भगदड़ भा आग वगैरह से बचाव ला कड़ा व्यवस्था बनावल गइल बा. पहिला बेर मेला के निगहबानी ला ड्रोन कैमरा इस्तेमाल कइल जाई. खुफिया पुलिस आ आईबी के विशेष टीम एहिजा डेरा डाल लिहले बावे.
प्रसिद्ध विन्ध्याचल मेला के सुरक्षा व्यवस्था ला अर्द्ध सैनिक बल, ब्लैक कैट कमाण्डों समेत तीन हजार जवानन के तैनात कइल गइल बा. दर्शनार्थियों के त्रिस्तरीय चेकिंग से गुजर के जाए के होखी. गर्भ गृह में मां के प्रतिमा के चरण छूके दर्शन पूजन करे पर रोक लगा दीहल गइल बा. वीआईपीओ लोग के ई ना करे दीहल जाई. ओह लोग ला साँझ चार से छह बजे के समय तय कइल गइल बा.
तीर्थ पुरोहित पंडा नाईयन आ मंदिर परिसर के सफाई कर्मियन ला ड्रेस कोड तय कइल गइल बा. दर्शनार्थियन के सुविधा ला दू हजार से अधिका जगहन पर चेतावनी बोर्ड आ मार्गदर्शक बोर्ड लगावल गइल बा.
काल्हु से शुरु होखत नवरात्र मेला में एह साल 25 लाख लोग के आवे के अनुमान लगावल गइल बा. भगदड़ से निपटे ला 26 गो बैरियर लगावक गइल बा. कवनो हालत में एक जगहा बेसी भीड़ ना होखे दीहल जाई.
9 total views, 2 views today


text:
नितिन अवस्थी ,भोजपुरी समय, मिर्जापुर: विंध्याचल थाना क्षेत्र के गोंसाई पुरवा में 3 फरवरी 2020 के कार्पेट व्यवसायी प्रमोद सिंह हत्या कांड के एतवार के पुलिस खुलासा कर दिहलस। हत्या के आरोप में पुलिस मृतक प्रमोद के मेहरारू कंचनलता आ कंचनलता के भाई अम्बरीष के गिरफ्तार कर जेल भेज देले बिया। जानकारी के मोताबिक गिरफ्तार कंचनलता अबहीं कौशाम्बी में होमगार्ड विभाग में प्लाटून कमांडर के पद पर 2010 से तैनात रहली हऽ।
प्रमोद पर रहल हऽ आरोपिता के अपहरण के आरोप
पुलिस के मोताबिक मृतक प्रमोद सिंह 27.6.1997 के अपने गांव के कंचनलता के संगे बियाहह कइले रहस। उनकरा पर इहो आरोप लागल रहे कि ऊ(मृतक)अपहरण कऽ के कंचनलता से जबरी बियाह कर लिहले रहस। तबे से कंचनलता के परिवार उनकर खोज करत रहल हऽ। ओहिजा प्रमोद के खिलाफ अपहरण के मुकदमा भी सहजनवा गोरखपुर में दर्ज बडूवे। पुलिस के गिरफ्तार आरोपीयन से मिलल जानकारी के मोताबिक पारिवारिक रंजिश में कंचनलता के बाप आ भाई मिल के प्रमोद के भाई के हत्या कर दिहल लोग। ऐने कंचनलता के खोजे में उनकरा भाई के लाश कानपुर में रेलवे ट्रैक पर संदिग्ध परिस्थितियन में मिलल रहे। जवना के बाद उनकर परिजन प्रमोद के परिवार पर हत्या के अंदेशा जतवले रहे लोग। बतावल जा रहल बा कि तबे से प्रतिशोध के भावना अम्बरीष के मन में रहल हऽ। एह बीच कंचनलता की बरिस के बाद अपना बहिन के माध्यम से अपना परिवार से संपर्क कइली।
तब जा के उनकरा परिवार के उनकर आ प्रमोद के पता चलल। पुलिस के अनुसार साजिश के तहत अम्बरीष अपना बहन कंचनलता के लेके तीन फरवरी 2020 के कौशाम्बी से विंध्याचल पहुँचल आ ऊ अपना कार्पेट के कारखाना में सुतल प्रमोद के हत्या कर दिहलस। पुलिस घटना के खुलासा करत दूनू जने के जेल भेज दिहले बा।


text:
सौम्या फिल्म्स प्रा. लि. के बैनर के तले बने जात भोजपुरी फिलिम “प्रोडक्शन नंबर – 2” के संगीतमय मुहूर्त पिछला दिने मुंबई के पंचम रिकार्डिंग स्टूडियो में बहुते धूमधाम से कइल गइल.
निर्माता आलम खान, कृष्णा यादव आ सह-निर्माता अनिल राय के एह फिलिम के निर्देशक हउवें सुशील कुमार उपाध्याय. मुहूर्त गीत के आवाज़ दिहली गरिमा आ संगीत से सजवले सुरेश आनन्द. गीत रहल संतोष पुरी आ आजाद सिंह के. रिकार्डिस्ट रहलन साहिल पंचम.
संजय राय के लिखल एह फिलिम के मुख्य कलाकार रहीहें खेसारी लाल यादव. अउरी कलाकारन के फाइनल नइखे भइल.
मुहुर्त का मौका पर दिनेश लाल यादव निरहुआ, आलोक कुमार, आनंद डी गहतराज, हैरी फर्नाडीज, अपूर्वा बिष्ट, सुशील सिंह, प्रवेश लाल यादव, प्रकाश जयेस, धर्मेश मिश्रा, प्रिंस, साहिल खान वगैरह मौजूद रहलें.
(अपना न्यूज)
27 total views, 2 views today


text:
दुनिया भर के अखबारन आ मीडिया से बटोरल सामग्री के मोबाइल पर चहुँपावे वाला एप न्यूहंट अब भोजपुरी भाषा के दू गो लोकप्रिय मीडिया – भोजपुरिका डाॅटकाॅम आ टटकाखबर डाॅटकाॅम – के शामिल क लिहले बावे. एहसे भोजपुरी प्रेमी लोग अपना स्मार्ट फोन पर सहजता से भोजपुरी के तरह तरह के सामग्री के पढ़ सकी.
एह एप पर भोजपुरी के हिन्दी भाषा वर्ग में राखल गइल बा बाकिर एकदम से अलग केटेगरी बना के. एह एप के इस्तेमाल करे वाला लोग बहुते सहज तरीका से भोजपुरी साहित्य, सरोकार आ मनोरंजन जगत के हालचाल पढ़ सकी.
रउरा सभे के जान के खुशी होखी कि भोजपुरी के अतना बड़हन मंच पर शामिल होखे के सौभाग्य भोजपुरी में पहिलका वेबसाईट अँजोरिया डाॅटकाॅम परिवार के दू गो सबले खास साईटन के मिलल बा. एकरा पीछे एह साईटन पर दीहल जाए वाला भोजपुरी सामग्री आ नियमित अपडेट होखल बा. भोजपुरी के बहुते साईट या त हिन्दी भा अंगरेजी में काम करेलं भा नियमित रूप से अपडेट ना होखल करे. साथही सामग्री के विविधतो के कमी बा एह लोग का लगे.
28 total views, 2 views today


text:
मुम्बई
महाराष्ट्र के मुख्यमंत्री उद्धव ठाकरे शिवसेना के मुखपत्र सामना में अपनी साक्षात्कार में कहलन हऽ कि महाराष्ट्र में राष्ट्रीय नागरिक रजिस्टर (NRC) ना लागू होई।
उद्धव ठाकरे अपनी साक्षात्कार में नागरिकता संशोधन अधिनियम (CAA) पऽ आपन रुख साफ करत कहलन हऽ कि सीएए नागरिकता छीने के बारे में नइखे। बलुक ई नागरिकता देबे के बारे में बा। सीएए पऽ देश भर में बवाल के बीच उद्धव ठाकरे के ई बयान केन्द्र सरकार खाती राहत के बात बा।
हालाँकि एनआरसी पऽ आपन रुख साफ करत कहलन कि महाराष्ट्र में एनआरसी लागू ना होई। चाहें हिन्दू होखे भा मुस्लिम केहू खाती नागरिकता साबित कइल मुश्किल होई। हम अइसन ना होखे देइब।


text:
लुडविग वॉन बेथोवेन
लुडविग वॉन बेथोवेन (लुदविग वॉन बॆथोवॆन - Ludwig van Beethoven, German: [ˈluːtvɪç fan ˈbeːtˌhoːfn̩] ( सुनल जाय); बपतिस्मा 17 दिसंबर 1770[1] – 26 मार्च 1827) एगो जर्मन संगीतकार (कंपोजर) आ पियानो बजावे वाला रहलें। पच्छिमी संस्कृति के क्लासिकल जुग आ रोमांटिक जुग के बीचा में बदलाव के दौर के ई संगीतकार अपना रचना सभ खातिर अभिन ले सभसे परभावशाली लोग में गिनल जालें। इनके रचना में 9 गो सिंफनी, 5 पियानो कंसर्टो, 1 वायलिन कंसर्टो, 32 पियानो सोनाटा, 16 स्ट्रिंग क्वार्टेट आ इनके रचना मीसा सोलेमिस अउरी एक ठो ऑपेरा फिदालियो शामिल बाड़ें।
इनके जनम तत्कालीन पबित्र रोमन साम्राज्य (होली रोमन एंपायर) के कोलोन इलेक्ट्रेट के बॉन्न शहर में भइल।


text:
गुन आ ग्यान, गुनी आ ग्यानी. के बड़ छोट कहत अपराधा. बाकिर बिना गुन के ग्यान आ बिना ग्यान के गुन ढेर कामे ना आ पावे. गुन आ गुण एक होइओ के एक ना होखे. गुण दोष वाला गुण आ हुनर वाला गुन. अब एह गुन के केहु के गुण मानल जा सकेला बाकिर हर गुण गुन का कामे आवे जरूरी ना होला. कई बेर त कुछ गुण दोष मान लिहल जाला. जइसे कि कवनो आदमी नाट होखे त ई त ओकर गुण भइल बाकिर समाज का नजरिया से ई ओकर दोस हो गइल. एह तरह से देखल जाव त दोसो गुणे होला. दोष गुण के एगो प्रकार होला. गूण से अलग कुछ ना हो सके. बाकिर गुन दोष ना हो सके. आ गुण आ गुन में सबले बड़का फरक एकरे के माने के चाहीं.
गुनी आ ग्यानी के फरक समुझे खातिर एगो आसान उदाहरण दिहल जा सकेला. जइसे कि ग्यानी वकील कानून जानेला आ गुनी वकील जज के. अब ई रउरा पर बा कि ग्यानी के चुनत बानी कि गुनी के. गुनी आदमी भा औरत के पूछ सभे करेला बाकिर ग्यानी के मान मिलेला. कहल गइल बा कि गुनी ना हेराइल गुनग्यानी हेराइल बा. से एह पूछ आ मान में फरक बा. जइसे कि मान आ मान में. एगो मान सम्मान वाला मान आ दोसरका बाघ के माँद. माँद के भोजपुरी में मान कहल जाला . खैर बात बहकवला के जरूरत नइखे. लवटल जाव सम्मान वाला मान पर. त जेकरा के मान दीं ओकरा के पूछबो करीं जरूरी नइखे ठीक ओही तरह जइसे जेकरा के पूछीं ओकरा के मानो दीं इहो जरूरी ना होला. कर्मचारी के पूछ ओकरा गुन का चलते, हुनर का चलते होला बाकिर ओकरा के मान मिले ई जरूरी ना होला. दबंग लोग त गुनी से बेगार खटावे में माहिर होला. बाकिर ग्यानी के बेगार ना खटावल जा सके. रउरा केहु के कुछ करे ला त मजबूर कर सकीलें बाकिर कुछ सोचे ला ना. सोच आदमी के आजाद करेला, सोचे में ऊ आजाद होला कि का सोचे, कब सोचे आ कइसे सोचे. फेर एह सोच आ चिन्ता वाला सोच में फरक होला. चिन्ता वाला सोच आदमी के घुन तरे खा जाला अगर ऊ सही तरीका से ना सोचे त. सोच के समाधान सोचे से हो सकेला बशर्ते ऊ सही सोच होखे. त एगो सोच समस्या के नाम त दोसर सोच समाधान के.
सोच पर याद आ गइल सवाचल. कवनो बात के जानकारी लिहल सवाचल हो सकेला. केहु के हाल चाल पूछल सवाचल होला. बोल के जानकारी माँगल सवाचल कहल गइल काहे कि ई वाच्य से कइल जाला. चुपे चोरी जानकारी बटोरल सवाचल ना होखे खुफियागिरी हो जाला. खैर बात होत रहुवे ग्यानी आ गुनी के. ग्यान से विचार होला गुन से आचार व्यवहार. ग्यानी व्यवहारिओ होखसु जरूरी नइखे. अधिकतर मामिला में ग्यानी लोग आचार व्यवहार में कमजोर पावल जालें. गुनी एह मामिला में गुनगर होलें. काहे कि अगर आचार व्यवहार सही नइखे त गुन कामे ना आ पाई. गुन के बात गुनगुनात निर्गुन याद पड़ गइल. निर्गुन माने जवना के कवनो गुन ना होखे. बाकिर निर्गुन एक तरह के गीतो के कहल जाला. खास कर के भजन के एगो शैली ह निर्गुन. बाकिर निर्गुनिया नेता के सबले बड़का गुन होला कि ऊ घोटाला करे जानेला. आ अब त ओकर मान एह पर टिक गइल बा कि कतना बड़का घोटाला कइलसि. अगर कवनो नेता पर पचास सौ लाख घोटाला के आरोप लगावे क बा त वकील पहिले से तइयार राखीं. काहे कि ऊ रउरा पर मानहानि के मुकदमा कर सकेला. अतना बड़ नेता पर अतना छोट घोटाला के आरोप !
41 total views, 2 views today